title: Karin Brienesse

text: Vuoden 1996 olympialaisissa, Atlantassa, Brienesse osallistui 100 metrin vapaauintiin (kahdeksas sija, aika 56.12), 4 × 100 metrin vapaauintiviestiin (joukkueella Marianne Muis, Minouche Smit, Wilma van Hofwegen, ja Brienesse, neljäs sija, aika 3:42.40), sekä 4 × 100 metrin sekauintiviestiin (joukkueella Brenda Starink, Madelon Baans, van Hofwegen ja Brienesse, 12. sija, aika 4:11.64).


title: Karin Brienesse

text: Brienesse voitti urallaan myös kolme mitalia pitkän radan MM-kilpailuista.


title: Current 93

text: Current 93 on brittiläinen yhtye, joka tuottaa kokeellista – 1990-luvun alkupuolelta lähtien erityisesti folk-painotteista – musiikkia. Yhtyeen perusti vuonna 1982 David Tibet, oikealta nimeltään David Michael Bunting. Tibet on nimi, jonka Throbbing Gristlen Genesis P-Orridge hänelle antoi.


title: Current 93

text: Yhtyeen nimi tulee Aleister Crowleyn kirjoituksista: 93 on Theleman eli Tahdon ja Agapen eli Rakkauden numero. 93 Current olisi siten virta, jossa Rakkaus tai Tahto kulkee .


title: Current 93

text: Current 93:n alkuajan musiikki on hyvin samantyylistä aikansa industrial-musiikin kanssa, usein sen katsotaankin kuuluvan siihen; se koostui rujoista nauhasilmukoista, hurisevasta syntetisaattorilla tuotetusta metelistä ja Tibetin vääristetyistä, paasaavista vokaaleista. Tämä alkuajan tuotanto löysi ystäviä muiden muassa silloisesta goottiskenestä.


title: Current 93

text: Myöhemmässä tuotannossaan Tibet on hylännyt alkuajan menetelmät, suosien orgaanisempaa äänimaailmaa. Näin tehdessään Current 93 auttoi luomaan musiikkityylilajia, joka yhä usein mielletään osaksi industrial-genreä, ja jota nimitetään ns. "apokalyptiseksi folkiksi". Current 93:n myöhempää tuotantoa määrittelee Tibetin "pahaaenteilevä", loruista vaikutteita saanut laulanta, ja taustasoitanta, joka on pääasiassa akustista folk-musiikkia.


title: Current 93

text: Tibet on sanonut ensijulkaisuihinsa kuuluneen "LAShTAL:in" olleen erityisen okkulttinen: sen "perustuneen Malkunofathin manaukseen", mutta että muihin julkaisuihin ei liittyisi mitään senkaltaista, sillä hän "halveksii okkultista".


title: Current 93

text: David Tibetin sanoitukset ovat olleet yhtyeen koko tuotannon ajan varsin yhdenmukaisia, niiden keskittyessä lähinnä: kuolemaan, menetykseen, tuhoon, Kristukseen, mystisismiin, tiibetiläiseen buddhalaisuuteen, gnostilaisuuteen, riimuihin, hakaristeihin, ja ylipäätään kaikenlaiseen uskontoihin ja uskomuksiin liittyvään.


title: Current 93

text: David Tibet vietti nuoruutensa Malesiassa buddhalaisuuden, hindulaisuuden ja taoismin ympäröiminä joiden vaikutus on näkynyt hänen musiikissaan. Hän on myös osoittanut läpi yhtyeensä historian mielenkiintoa – joka on vain kasvanut ajan myötä – kristillistä mystisismiä kohtaan.


title: Current 93

text: Tibet onkin sanonut pitävänsä itseään kristittynä , ja The Wiren kesäkuun 2006 julkaisussa kerrottiin Tibetin kääntyneen katoliseksi.


title: Current 93

text:
Current 93 on ottanut musiikillisia vaikutteita laajalta alalta. Niitä ovat muiden muassa:
uskonnollinen laulanta, perinteinen kansanmusiikki, erään skottilaisen kansantarun sankarin Tam Lin balladi, The Incredible String Band -psykedeliayhtye, brittiläinen progeyhtye Comus, Blue Öyster Cult, rock-yhtye Love, folk-muusikko Shirley Collins, ja parsisäveltäjä Kaikhosru Shapurji Sorabji.


title: Current 93

text: Kirjallisuus on myös vaikuttanut paljon yhtyeen tuotantoon. Vaikutteita ovat olleet muiden muassa Raamattu, Comte de Lautréamontin "Les Chants de Maldoror" (Maldororin laulut), Runo-Edda, Francis Parker Yockeyn "Imperium", Hildegard Bingeniläinen, John Dee, Heptarchia Mystica, "Ukkonen, täydellinen järki", William Blake, Louis Wain, Thomas Ligotti, Montague Rhodes Jamesin kummitustarinat, Eric Stenbock, ja tuntemattoman munkin 1300-luvulla kirjoittama henkinen opaskirja "The Cloud of Unknowing".


title: Current 93

text:
David Tibet on ollut yhtyeen ainut pysyvä jäsen, vaikkakin Nurse With Woundin Steven Stapleton on ollut mukana lähes jokaisella Current 93 -julkaisulla. Hänen lisäkseen suuresti Current 93:n musiikkiin on vaikuttanut:
Muita yhteistyökumppaneita vuosien mittaan ovat olleet: punk-yhtye Crassin Steve Ignorant (käyttäen nimeä Steve Intelligent), runologi Freya Aswynn, Nick Cave, Björk, Rose McDowall, Tiny Tim, Sol Invictus -yhtyeen Tony Wakeford, Coilin Jhonn Balance, islantilainen säveltäjä Hilmar Örn Hilmarsson, "Fire + Ice" -yhtyeen Ian Read, sekä Boyd Rice.


title: Current 93

text: Yhdysvaltalaisen kauhukirjailija Thomas Ligottin fanina ja ystävänä Tibet on tehnyt yhteistyötä myös hänen kanssaan "In A Foreign Town, In A Foreign Land", "This Degenerate Little Town" ja "I Have A Special Plan For This World" -julkaisuilla.


title: Current 93

text: Current 93 on julkaissut parisenkymmentä albumia, monia singlejä ja suuren määrän erinäisiä kokoelmalevyjä. David Tibet on myös vieraillut monien "ystäväyhtyeidensä" levyillä – lähes kaikkien yllä mainittujen – sekä yhtyeiden kuten Nature and Organisationin ja The Hafler Trion.Current 93:n koko diskografia on listattuna useilla internet-sivuilla, kuten Discogs.comissa, ja yhtyeen virallisilla sivuilla brainwashed.com/c93.


title: Kesäyliopisto

text: Kesäyliopistot ovat alueellisen koulutustarjonnan organisaatioita, jotka järjestävät avointa yliopisto-opetusta sekä ammatillista täydennyskoulutusta. Suomessa on 20 kesäyliopistoa. Ne antavat opetusta 124 paikkakunnalla (v. 2007) ympäri Suomea.


title: Kesäyliopisto

text:
Kesäyliopistojen toiminta on ympärivuotista. Vuosittain kesäyliopistoissa opiskelee lähes 63 000 henkilöä. Vuonna 2007
kursseja tai opintojaksoja oli yhteensä 4 812, joissa opiskeli kaikkiaan 114 099 osallistujaa.


title: Kesäyliopisto

text: Avoin yliopisto-opetus kesäyliopistoissa


title: Kesäyliopisto

text: Ammatillinen täydennyskoulutus kesäyliopistoissa


title: Kesäyliopisto

text: Kielikoulutus kesäyliopistoissa


title: Kesäyliopisto

text:
Muu opetus kesäyliopistoissa
Ns. vapaatavoitteinen koulutus: Opetus on kaikille avointa aikaisemmasta pohjakoulutuksesta tai iästä riippumatta. Ennakkoilmoittautuminen vaaditaan.


title: André 3000

text: André Lauren Benjamin (s. 27. toukokuuta 1975 Atlanta, Georgia), taiteilijanimeltään André 3000, on yhdysvaltalainen rap-artisti, laulaja-lauluntekijä ja näyttelijä. Hänet tunnetaan parhaiten OutKast-yhtyeen toisena jäsenenä. Benjamin loi myös Emmy-palkitun animaatiosarjan Class of 3000, jossa hän toimi myös ääninäyttelijänä.


title: André 3000

text: Vuonna 2007 Benjamin ilmoitti valmistelevansa sooloalbumia. Albumi oli tarkoitus julkaista vuonna 2012, minkä jälkeen OutKastin oli jälleen määrä julkaista uusi, yhteinen albumi. Huhuista huolimatta albumit ovat yhä ilmestymättä. Benjamin on tänä aikana toiminut useissa kappaleissa vierailevana artistina ja näytellyt elokuvissa.


title: André 3000

text: Benjamin on vegaani ja hyvin tiukka ruokavaliostaan. Hänellä on Seven-niminen poika ex-naisystävänsä, laulaja Erykah Badun kanssa.


title: J. Karjalainen ja Mustat lasit

text: J. Karjalainen ja Mustat Lasit on saman nimisen yhtyeen ja J. Karjalaisen ensimmäinen studioalbumi. Se julkaistiin vuonna 1981 levymerkillä Kompass Records.


title: J. Karjalainen ja Mustat lasit

text: Kaikki kappaleet säveltänyt ja sanoittanut J. Karjalainen, ellei toisin mainittu.


title: Uuno Laakso

text: Uuno Alarik Laakso (alk. Uno Adamsson, 1. lokakuuta 1896 Hollola – 6. joulukuuta 1956 Helsinki) oli suomalainen näyttelijä. Laakso teki pitkän uran teatterissa ja noin viidessäkymmenessä elokuvassa. Hän näytteli Suomen Kansallisteatterissa vuosina 1930–1956. Elokuvissa hän esitti yleensä koomisia hahmoja, kuten pääosat elokuvissa "Tulitikkuja lainaamassa" (1938) ja "Särkelä itte" (1947).


title: Uuno Laakso

text: Uuno Laakso lähti 11-vuotiaana töihin sahalle Lahteen ja sieltä leipurioppilaaksi Helsinkiin. Hän aloitti teatteriharrastuksen Sörnäisten Sosialidemokraattisessa nuoriso-osastossa ja opiskeli ilmaisutekniikkaa Kaarola Avellanin ja Ilmari Räsäsen johdolla. Sisällissodan aikana Laakso liittyi punakaartiin ja oli "Suomalainen Operetti" -kiertueella avustaja-näyttelijänä. Vuonna 1919 hän sai kiinnityksen Turun Teatteriin, jossa hän työskenteli kuusi vuotta kunnes siirtyi Viipurin Näyttämölle kaudeksi 1925–27. Sen jälkeen hän siirtyi Helsinkiin Kansan Näyttämölle kolmeksi näytäntövuodeksi.


title: Uuno Laakso

text: Vuonna 1930 alkoi Laakson 26 vuoden mittainen ura Suomen Kansallisteatterissa. Hänen merkittävimpiä roolejaan olivat muun muassa pääosat Molièren komedioissa "Tartuffe" ja "Saituri". Huolimatta vahvasti liitetystä koomikon määreestään Laakso teki myös vakavia rooleja, kuten Kaj Munkin näytelmässä "Sana" ja Henrik Ibsenin "Villisorsassa". Laakso oli vaistonäyttelijä, jonka huumorin pohjalla usein kajasti traaginen vire. Hänet palkittiin Pro Finlandia-mitalilla vuonna 1951.


title: Uuno Laakso

text: Laakso oli myös Suomen suosituimpia elokuvanäyttelijöitä. Hän ansioitui etenkin koomisissa rooleissa, muun muassa elokuvissa "Siltalan pehtoori", "Tulitikkuja lainaamassa", "Poikani pääkonsuli" ja "Särkelä itte". Laakso voitti kahdesti parhaan miessivuosan Jussin, ensin vuonna 1947 elokuvasta "Kirkastuva sävel" ja toisen kerran vuonna 1950 elokuvasta "Katupeilin takana". Hänen viimeiseksi elokuvakseen jäi "Tyttö tuli taloon" (1956).


title: Uuno Laakso

text: Uuno Laakson veli Artturi Laakso oli niin ikään näyttelijä. Siviilissä Laakso oli hauska seuramies, mutta kärsi lähes koko elämänsä talousvaikeuksista, äärimmäisestä itsekriittisyydestä ja unettomuudesta. Hän oli naimisissa Rakel Laakson kanssa vuosina 1927–1953. Laakson ero vaimostaan, välirikko näyttelijäkollega Aku Korhosen kanssa sekä Risto-pojan kuolema olivat liikaa herkälle taiteilijalle. Hän kuoli 60-vuotiaana itsenäisyyspäivänä 1956 otettuaan liian suuren määrän unilääkettä.


title: Moonblood

text:
Moonblood on saksalainen vuonna 1994 perustettu black metal -yhtye. Moonblood julkaisi tuotantoaan ainoastaan vinyylilevyinä ja kasetteina.Demojen listaus on käytännössä mahdotonta, koska rehearsaleita on
yli 20, joita osaa ei ole edes julkaistu ja varsinkin viimeisimpiä
rehearsaleita tehtiin todella pieniä määriä.


title: Moonblood

text: Kaikki Moonbloodin CD-levyt ovat bootleggejä.


title: Le Mans (elokuva)

text: Le Mans on yhdysvaltalaisen ohjaajan Lee H. Katzinin ohjaama elokuva vuodelta 1971, jossa pääosaa esittää näyttelijä Steve McQueen. Elokuva kuvaa Ranskassa ajettavaa Le Mansin 24 tunnin ajoa vuodelta 1970.


title: Le Mans (elokuva)

text: Elokuva on varsin vähäeleinen, itse asiassa siinä ei ensimmäisen 38 minuutin aikana esitetä yhtään repliikkiä. Eräiden lähteiden mukaan Steve McQueen lausuu koko elokuvan aikana ainoastaan 42 repliikkiä.


title: Le Mans (elokuva)

text: Pääosa elokuvan materiaalista on kuvattu vuoden 1970 Le Mansin ajojen aikana. Alun perin Steve McQueenin tarkoituksena oli ajaa kilpailu Porsche 917 -autolla yhdessä Jackie Stewartin kanssa, mutta elokuvan tuottajayhtiö kielsi sen liian vaarallisena.


title: Le Mans (elokuva)

text: Elokuvan tuottajayhtiö Solar Productions oli ilmoittanut kisaan Porsche 908/2 -kilpa-auton, numero 29, johon oli sijoitettu kamerakalustoa. Steve McQueen oli kyseisenä vuonna voittanut samalla autolla Sebringin 12 tunnin kilpailun Yhdysvalloissa. Autoa Le Mansissa ajoivat Herbert Linge ja Jonathan Williams. Auto tuli maaliin yhdeksäntenä kilpailussa, mutta filmikelojen vaihtojen vuoksi auton tehdessä useamman ylimääräisen varikkopysähdyksen, autokunta ei saanut täyteen niin sanottua minimimatkaa ja kilpailusuoritus hylättiin.


title: Le Mans (elokuva)

text: Kilpailun aikana kuvattua materiaalia täydennettiin myöhemmin kuvatulla aineistolla, jossa käytettiin alkuperäisiin väreihin maalattuja Porsche 917 ja Ferrari 512 -kilpa-autoja. Onnettomuuskohtauksissa käytettiin kustannusten säästämiseksi kuitenkin Lola T7 -kilpa-autoja, joihin tehtiin lasikuituiset Porschen ja Ferrarin korijäljitelmät. Ferrari-jäljitelmä oli kauko-ohjattu.


title: Le Mans (elokuva)

text: Elokuvan kuvauksissa kilpa-ajaja David Piper menetti jalkansa onnettomuuskohtausta kuvattaessa.


title: Le Mans (elokuva)

text: Elokuva ei ollut aikanaan kovinkaan suuri kassamenestys, vaikka onkin eräs kilpa-autoiluelokuvien klassikoita.


title: Radiation

text: Radiation on Marillionin vuonna 1998 julkaistu studioalbumi, jonka yhtye tuotti itse. Se poikkeaa äänimaailmaltaan aiemmista, ja tämä on jakanut fanien mielipiteitä. Rahapulan vuoksi yhtye ei voinut tukea Radiationia yhtä laajalla kiertueella kuin muita albumeitaan. Radiationilta julkaistiin vain yksi single, "These Chains". Sen B-puolena oli Radiohead-cover "Fake Plastic Trees".


title: Radiation

text: Kansikuvan sanoissa "Radiation" ja "Marillion" voi havaita luvun 10, koska kyseessä on yhtyeen 10. albumi.


title: Luettelo lintukirjoista

text: Tämä luettelo lintukirjoista sisältää määritysoppaita ja kirjoja lintujen levinneisyydestä, lintujen elintavoista, lintuja koskevasta kansanperinteestä ja lintuharrastuksesta. Pääpaino on suomen kielellä julkaistuissa kirjoissa, mutta mukana on myös muilla kielillä julkaistuja suomalaisia lintukirjoja sekä suppea valikoima merkittäviä Suomen ulkopuolisten alueiden lintuja käsitteleviä muunkielisiä kirjoja. Pienten paikkakuntien linnustoselvitykset, yksittäiset tieteelliset tutkimukset, tutkimuslaitosten sisäiset julkaisut ja vain yksittäistä lajia koskevat teokset eivät sisälly luetteloon.


title: Luettelo lintukirjoista

text: Lisää lintukirjoja on lueteltu lajikohtaisten sekä muun muassa muuttoa ja rengastusta käsittelevien artikkelien yhteydessä.


title: Kaisa Leka

text: Kaisa Maria Krisangi Leka (s. 25. lokakuuta 1978) on porvoolainen sarjakuvapiirtäjä. Lekan omaelämäkerrallisten sarjakuvien keskeisiä teemoja ovat vammaisuus, politiikka ja henkinen etsiminen. Hänen sarjakuvahahmonsa ovat naivistisen yksinkertaisia eläimiä, joista tärkein on Kaisa Lekaa itseään edustava hiiri.


title: Kaisa Leka

text: Leka aloitti piirtämisen vuonna 1998 opiskellessaan Porvoossa kansanopiston taidelinjalla. Omien sarjakuvakirjojensa lisäksi Leka on tehnyt sarjakuvia useisiin eri lehtiin ja sarjakuva-antologioihin. Hänen tunnetuin teoksensa on vuonna 2003 julkaistu, amputaatiota käsittelevä "I am not these feet", jonka Leka teki kun hänen jalkansa amputoitiin. Teos ilmestyi syksyllä 2006 ranskankielisenä käännöksenä Editions Cactusin julkaisemana ja vuonna 2007 italiankielisenä käännöksenä nimellä "La ragazza senza piedi" Coniglio Editoren julkaisemana.


title: Kaisa Leka

text: "On the Outside Looking in" -kirja sai vuonna 2007 Vuoden huiput -kilpailussa Hopeahuippu-palkinnon ja "Expedition no 3" vuonna 2012 Kultahuippu-palkinnon. "Audarya-Lila", "Tour d'Europe" ja "Expedition no 3" on valittu vuoden kauneimpien kirjojen kokoelmaan, ja olivat myös Angoulêmen sarjakuvafestivaalien vaihtoehtosarjakuvakilpailun finalistien joukossa. Leka sai yhdessä miehensä Christoffer Lekan kanssa vuonna 2010 Opetus- ja kulttuuriministeriön Suomi-palkinnon. Vuonna 2012 Leka sai Suomen Sarjakuvaseuran Puupäähattu-palkinnon. Hänet valittiin samana vuonna myös Vuoden Pyöräilijäksi. Leka sai tammikuussa 2013 Invalidiliiton ensimmäisen Raimo Lindberg -palkinnon. Vuonna 2018 Leka sai Christoffer Lekan kanssa Sarjakuva-Finlandian teoksesta "Imperfect". Kirja palkittiin myös Vuoden kauneimpana kirjana 2017.


title: Kaisa Leka

text: Leka on piirtänyt Biofermen Yosa-tuotteiden pahvipakkauksiin sarjakuvia. Yhdessä niistä hän ehdottaa Finlandia-hymnin sanojen muuttamista Yosan ylistyshymniksi.


title: Kaisa Leka

text: Leka on ottanut kantaa taiteilijoiden asemaan vuonna 2016, kun opetus- ja kulttuuriministeriö yritti pyytää häntä palkattomaan työhön kansainväliseen tilaisuuteen.


title: Kaisa Leka

text: Leka oli vuosina 2005–2012 Porvoon kaupunginvaltuuston jäsen. Hän oli Vihreän liiton kansanedustajaehdokas eduskuntavaaleissa 2007 ja 2011 Uudenmaan vaalipiirissä.


title: Kaisa Leka

text: Leka kuuluu Sri Caitanya Sangha -liikkeeseen, joka kuuluu Hare Krishna -yhteisön tavoin Gaudiya Vaishnava -perinteeseen. Lekan kiinnostus vaishnavismiin herätti huomiota hänen syksyllä 2006 Ranskaan tekemällään esiintymismatkalla. Leka on kasvissyöjä. Kaisa Lekan kumppani on Christoffer Leka. Leka on innokas pyöräilijä ja toiminut Keuruun pyöräretken suojelijana vuonna 2014.


title: Urheiluvene

text: Urheiluveneet ovat nopeita ja suorituskykyisiä kilpapurjeveneitä, päiväpursia. Lähes kaikkien virallisten määritelmien mukaan urheiluveneet ovat köliveneitä. Sana urheiluvene on suora käännös englanninkielisestä käsitteestä "sportboat".


title: Urheiluvene

text: Venesuunnittelija Jussi Mannerberg on kuvaillut urheiluveneitä näin:


title: Urheiluvene

text: Suomessa urheiluveneilyn ja urheiluveneluokkien toiminnan tukemiseksi ja kehittämiseksi on perustettu Suomen Urheiluveneliitto ry.


title: Urheiluvene

text:
Urheiluveneen on määritellyt moni eri taho ja määritelmissä on eroja.
Yhteisiä piirteitä on ominaisuuksissa ja mitoissa.


title: Urheiluvene

text:
Virallisten organisaatioiden urheiluvene määritelmiä:
Nykyisen urheiluvenekäsitteen mukaiset tulivat Suomeen 1980-luvulla. Tanskalaisvalmisteiset Banner 23:t ja Elvström 717:t olivat keveitä ja ylirikattuja verrattuna muihin kokoluokkansa kilpapurjeveneisiin. Toisen "aallon" urheiluveneitä edustavan Melges 24:n toi Suomeen 1990-luvun puolivälissä Hjallis Harkimo. Kolmannen aallon "heilurikölisen" urheiluveneen, Mini Transat Trencon, rakensi Reima Alander 1990-luvun lopulla. Suomen Urheiluveneliitto ry:n toiminnan käynnistyttyä syksyllä 2005 Suomeen on tullut kaksi uutta urheiluveneluokkaa; Platu 25 ja E Scow. Samalla Suomessa jo toimineiden urheiluveneluokkien toiminta on aktivoitunut ja vilkastunut.
Ensimmäinen Platu 25, Peto jr saapui Suomeen talvella 2004. Peto jr:n esimerkillinen, avoin ja aktiivinen toiminta huomattiin ja vuonna 2006 Suomen Platu-laivue kasvoi viidellä veneellä. 2006 vuonna Suomeen saapui neljä E Scowia.


title: Euroopan Grand Prix 1997

text: Euroopan Grand Prix 1997 oli Formula 1 -sarjan osakilpailu, joka ajettiin 26. lokakuuta 1997 Jerezissä. Kilpailun voitti Mika Häkkinen, jolle voitto oli uran ensimmäinen. Jacques Villeneuve, josta tuli maailmanmestari, päästi Häkkisen ja David Coulthardin viimeisellä kierroksella ohitseen.


title: Euroopan Grand Prix 1997

text: Ennen kilpailua kaksi kuljettajaa taistelivat vielä maailmanmestaruudesta; Michael Schumacher 78 pisteellä ja Jacques Villeneuve 77 pisteellä. Villeneuvella oli kaksi voittoa enemmän kuin Schumacherilla, joten tasatilanteessa Villeneuve olisi mestari. Kolmantena MM-sarjassa oli Heinz-Harald Frentzen 41 pisteellä ja neljäntenä Jean Alesi kuusi pistettä Frentzenin takana. Villeneuven olisi sijoituttava kuudenneksi tai paremmaksi ja Schumacherin edelle tullakseen mestariksi. Jos taas Schumacher sijoittuisi Villeneuven edelle tai Villeneuve jäisi ilman pisteitä, olisi Schumacher mestari.


title: Euroopan Grand Prix 1997

text: Valmistajien mestaruus oli ratkennut jo edellisessä kilpailussa Japanin Grand Prix'ssa Williamsin hyväksi, joten taistelu siitä oli jo ohi.


title: Euroopan Grand Prix 1997

text: Lauantaina 25. lokakuuta ajetuissa aika-ajoissa peräti kolme kuljettajaa ajoivat sekunnin tuhannesosalleen saman ajan. Ensin Villeneuve ajoi ajan 1:21.072. Neljätoista minuuttia myöhemmin Michael Schumacher ajoi saman ajan, ja kun aika-ajoja oli yhdeksän minuuttia jäljellä, myös Frentzen ajoi saman ajan. Lähtöjärjestys määräytyi sen perusteella, missä järjestyksessä he olivat aikansa ajaneet, eli paalulta lähti Villeneuve, toisena Schumacher ja kolmantena Frentzen.


title: Euroopan Grand Prix 1997

text: Sekä Schumacher että Frentzen saivat paremman lähdön kuin paalulta startannut Villeneuve, ja he ohittivat hänet. Schumacher johti ensimmäiseen mutkaan tultaessa Frentzenin ollessa toisena ja Villeneuven kolmantena. Frentzen päästi Villeneuven ohitsensa kierroksella kahdeksan. Schumacher teki ensimmäisen varikkopysähdyksensä kierroksella 22 ja Villeneuve sitä seuraavalla. Ensimmäisten varikkokäyntien aikana kärkikaksikon sijoitukset pysyivät ennallaan, mutta Frentzen putosi molempien McLarenien taakse viidenneksi. Toisten varikkopysähdysten jälkeen sijoitukset pysyivät ennallaan, mutta Villeneuve oli lähempänä Schumacheria ja saavutti häntä.


title: Euroopan Grand Prix 1997

text: Kierroksella 48 Villeneuve yritti ohittaa Schumacheria "Dry Sac" -mutkassa. Villeneuve oli sisälinjalla, mutta Schumacher ajoi häntä kylkeen aiheuttaen kolarin. Schumacherin oikea eturengas osui Villeneuven auton sivuponttooniin ja Schumacher joutui keskeyttämään ajauduttuaan hiekalle. Villeneuve sanoi kilpailun jälkeen auton tuntuneen hiukan kummalliselta ja että isku oli kova. Villeneuve pystyi jatkamaan, mutta oli takanaan ajavia hitaampi. Kilpailua oli jäljellä enää 20 kierrosta. Hitaamman vauhdin takia viimeisellä kierroksella Mika Häkkinen ja David Coulthard ohittivat hänet. Mika Häkkinen ajoi uransa ensimmäiseen voittoon, ja Villeneuve varmisti kolmannella sijallaan itselleen maailmanmestaruuden. Gerhard Berger tuli uransa viimeisessä kilpailussa maaliin neljäntentä häviten Villeneuvelle vain 0,119 sekunnilla.


title: Euroopan Grand Prix 1997

text: Kilpailun jälkeen tuomaristo rankaisi tahallaan kolaroinutta Schumacheria mitätöimällä kaikki tämän kauden aikana ansaitsemansa pisteet. Mikäli Villeneuve olisi kolarin seurauksena keskeyttänyt eikä Schumacher olisi saanut pisterangaistuksia, olisi Schumacher voittanut mestaruuden.


title: Irshad Manji

text: Irshad Manji (s. 1968 Uganda) on kanadalainen kirjailija, toimittaja ja aktivisti. Hän on tullut tunnetuksi avoimesta kritiikistä islamilaista fundamentalismia ja Koraanin sanatarkkaa tulkintaa kohtaan. Häntä on kutsuttu kerran New York Timesissa ”Osama bin Ladenin pahimmaksi painajaiseksi”. Irshad yrittää myös toiminnallaan herättää uudelleen henkiin kriittisen ajattelun islamissa, joka tunnetaan islamin historiassa nimellä "ijtihad".


title: Irshad Manji

text: Hänen bestseller-kirja "The Trouble with Islam" (myöh. painoksissa "The Trouble With Islam Today", suomennettu nimellä "Islamin kahdet kasvot") on käännetty lukuisille kielille, myös arabiaksi, farsiksi ja urduksi. Manjin artikkeleita on julkaistu lukuisissa eri lehdissä ja häntä on haastateltu lukuisilla tv-kanavilla, mm. BBC:llä, MSNBC:llä, C-SPAN:lla, CNN:llä ja Fox News:lla.


title: Irshad Manji

text: Manji syntyi Ugandassa vuonna 1968. Hänen vanhempansa olivat gujaratilais-egyptiläisiä muslimeja jotka muuttivat Ugandaan brittivallan aikana. Hänen perheensä muutti Kanadaan Irshadin ollessa neljän Idi Aminin päättäessä karkottaa eteläaasialaiset maastaan. Kirjassaan Irshad kertoo lapsuudestaan: väkivaltaisesta isästään ja nuoruuden turhauttavista kokemuksistaan Madressasta, jossa hänen mielestään yritettiin tukahduttaa itsenäinen ajattelu.


title: Irshad Manji

text: Irshad on avoimesti lesbo ja feministi ja elää yhdessä kanadalaisen homoseksuaaliaktivistin Michelle Douglasin kanssa. Manji on Salman Rushdien hyvä ystävä ja saanut Rushdien tavoin lukuisia tappouhkauksia.


title: Irshad Manji

text: Irshad puhuu avoimesti Ijtihadin puolesta, joka on hänen mukaansa kadotettu kriittisen ajattelun perinne islamissa. Hän kritisoi muslimien Israel-vastaisuutta ja antisemitismia sekä arvostaa Israelia Lähi-idän ainoana demokratiana. Maaliskuussa 2006 hän julkaisi 11 muun (joista kuuluisin oli Salman Rushdie) kanssa kirjeen jossa vastustettiin islamilaisen maailman väkivaltaisia protesteja Muhammedin pilapiirrosjupakassa. Irshad kritisoi avoimesti konservatiivista islamia, etenkin naisten kohtelussa. Hän uskoo että hunnun käyttö on jokaisen henkilökohtainen valinta. Hän myös kyseenalaistaa Koraanin historiallisen tulkinnan.


title: Enter the Matrix

text: Enter the Matrix on toimintapeli joka sijoittuu Matrix-maailmaan. Pelattavia hahmoja ovat Ghost ja kapteeni Niobe. Pelin on tehnyt Shiny Entertainment ja julkaissut Atari. Se julkaistiin konsoleille PlayStation 2, Nintendo GameCube, Xbox ja lisäksi Pc:lle. Se on yksi kalleimmista tuotetuista peleistä, sillä sen tekeminen maksoi arvioilta noin 30 miljoonaa Yhdysvaltain dollaria. Se julkaistiin vuonna 2003.


title: Enter the Matrix

text: GameSpot antoi pelille arvosanan 6.3/10 arvostelussaan.


title: Eero Suvilehto

text: Eero Suvilehto (s. 24. marraskuuta 1947 Pyhäjärvi) on Oulussa asuva kirjailija ja kirjallisuuden dosentti. Hän toimii myös tulkkina ja puheterapeuttina.


title: Eero Suvilehto

text: Suvilehto on valmistunut Jyväskylän yliopistosta puheterapeutiksi 1974 ja filosofian kandidaatiksi 1979. Filosofian tohtoriksi hän väitteli vuonna 1995. Väitöskirjassaan "Dimitâr Dimovin Tupakkaa ristiriitojen romaanina – bulgarialaisen kriisin horjutetut kuvat" (Jyväskylän yliopisto, 1995) hän analysoi ja vertaili poikkitieteellisesti reseptiohistoriallisia prosesseja Bulgariassa ja Suomessa. Suvilehto on julkaissut myös muita tieteellisiä teoksia ja artikkeleita.


title: Eero Suvilehto

text: Suvilehto on toiminut Oulun yliopiston logopedian lehtorina lyhyitä katkoksia lukuun ottamatta vuosina 1986–1994 ja 1999–2003. Hän on työskennellyt myös ulkomailla, muun muassa suomen kielen lehtorina Sofian (1980–1985) ja Reykjavíkin (1995–1999) yliopistoissa sekä Suomen kirjallisuuden vierailevana professorina Wienissä (2009). Jyväskylän yliopiston kirjallisuuden, erityisesti Bulgarian kirjallisuuden dosenttina hän on toiminut maaliskuusta 2004 alkaen.


title: Eero Suvilehto

text: Suvilehdon kaunokirjallinen esikoisteos "Yksinäiset jumalat" ilmestyi 1993. Vuodesta 1976 hän julkaissut useita satoja runoja, aforismeja, kertomuksia, kolumneja, esseitä ja käännöksiä muun muassa lehdissä Bohemia, Elämäntarina, Genesis, Kaleva, Keskisuomalainen, Kaltio, Kansan Uutiset ja Parnasso sekä muun muassa antologioissa "Runomaraton" (1987), "Soidinkuu" (2000), "Kuumana kinosten alla" (2001) ja "Raskaan sarjan runoja" (2008). Hänen runojaan ja aforismejaan on lisäksi ilmestynyt ulkomaisissa kirjallisuuslehdissä ja antologioissa.


title: Eero Suvilehto

text: Suvilehto on tehnyt uran myös painijana, suurimpana saavutuksena kreikkalais-roomalaisen painin Pohjoismaiden mestaruus vuodelta 1972.


title: Kynämies

text: Kynämies oli yritysjournalismiin erikoistunut mediatalo, joka tuotti asiakkailleen asiakaslehtiä ja verkkopalveluita. Tunnetuimpia Kynämiehen tekemiä lehtiä ovat mm. "Terveydeksi" ja "Moottori".


title: Kynämies

text: Yritys perustettiin vuonna 1984 nimellä Suunnittelutoimisto Kynämies Oy. 2005 yritys osti Viestintätoimisto Sanakunta Oy:n.


title: Kynämies

text: Otavamedia Oy, joka kuuluu Otava-konserniin, osti yhtiön koko osakekannan vuonna 2002. 2008 Kynämies liitettiin Otavamediaan. Kynämies ja Turussa toimiva Viestintätoimisto Sanakunta muodostavat yhdessä Otavamedian asiakaslehtiyksikön.


title: Kielikuva

text: Kielikuva on suorasta, kirjaimellisesta merkityksestään poikkeavalla tavalla käytetty sana tai ilmaus.


title: Theodor Olsson

text: Theodor Olsson (syntynyt Olof Theodor Emanuel Olssonina Tukholmassa 15. syyskuuta 1879, kuollut helmikuussa 1954 Tukholmassa oli ruotsalainen näyttelijä ja näytelmäinspehtori.


title: Theodor Olsson

text: Olsson esiintyi teatterissa ensimmäisen kerran vuonna 1901. Hän esiintyi valkokankaalla ensimmäisen kerran vuonna 1917 Mauritz Stillersin "Thomas Graalin parhaassa elokuvassa", ja hän osallistui kaikkiaan 10 elokuvan tekoon.


title: Erich Hückel

text: Erich Armand Arthur Joseph Hückel (9. huhtikuuta 1896 – 16. helmikuuta 1980) oli saksalainen fyysikko ja fysikaalinen kemisti. Hän sovelsi kvanttimekaniikkaa orgaanisen kemian ongelmien tarkasteluun, mikä johti kvanttikemian kehittymiseen omaksi tieteenalakseen Saksassa 1930-luvulla.


title: Erich Hückel

text: Hückel syntyi Berliinissä Charlottenburgin esikaupunkialueella. Hän opiskeli fysiikkaa ja matematiikkaa vuosina 1914-1921 Göttingenin Georg-August-yliopistossa. Hückel tunnetaan parhaiten elektrolyyttiliuoksia koskevasta Debyen ja Hückelin yhtälöstä ja nimeään kantavasta menetelmästä, jonka avulla pi-elektronien orbitaalien energia voidaan määrittää konjugoiduissa hiilivedyissä.


title: Säätölapapotkuri

text: Säätölapapotkuri on vesialuksessa käytettävä potkurityyppi, jossa lapakulmia voidaan muuttaa käytön aikana. Tämä tekee mahdolliseksi aluksen ajamisen eteen- tai taaksepäin halutulla nopeudella potkurin pyörimissuuntaa muuttamatta. Jyrkempi lapakulma tuottaa suuremman ja loivempi lapakulma pienemmän työntövoiman suhteessa kierroslukuun. Kääntämällä lapakulmat "negatiivisiksi" saadaan potkurin työntövoiman suunta käännettyä ja alusta voidaan peruuttaa.


title: Säätölapapotkuri

text: Eräs tunnetuimpia säätölapapotkurin valmistajia, jonka nimestä on muodostunut eräänlainen potkurityypin synonyymi, on KaMeWa.


title: Säätölapapotkuri

text: Säätölapapotkuria käytetään myös osana Kaplan-tyyppistä vesiturbiinia, jossa sen muuttuva lapakulma on erittäin iso etu, sillä muuttamalla lapojen kulmaa turbiinin käyttöolosuhteiden mukaan saadaan vesivoimakoneiston hyötysuhde pysymään korkeana hyvin laajalla tehoalueella. Tästä sekä Suomen vesistöjen rakenteesta johtuen erittäin monessa suomalaisessa vesivoimalassa käytetään Kaplan-turbiineita.


title: Säätölapapotkuri

text: Säätölapapotkurin lapakulmia säädetään potkuriakselin sisällä kulkevan säätöakselin avulla. Säätöakselia käyttää potkuriakselin toisessa päässä oleva hydraulisesti toimiva säätölaitteisto, "OD-box".


title: Säätölapapotkuri

text: Kaplan-turbiineissa on koko koneen läpi kulkevan koneiston akselin sisällä samanlainen säätötanko (kara) kuin laivakäytöissä, jolla joko annetaan juoksupyörän navalle ohje oikeasta lapakulmasta tai sitten kara ilmoittaa lapojen asennon, ja hydrauliikkaöljyn paineella hoidetaan lapoja liikuttavan servon säätö. Vesivoimakäytössä on koneistoja uusittaessa ja uusissa käytöissä alettu käyttää myös "vesinapaa", jossa lapojen säätövoiman antava servo toimii öljyllä, mutta välitysmekanismi servolta lavoille on veden ja inhibiitin (ruosteenestoaineen) voitelema. Näin saadaan eliminoitua Kaplan-turbiineille tyypillistä öljyvuotojen ongelmaa.


title: Oulun läänin pohjoinen vaalipiiri

text: Oulun läänin pohjoinen vaalipiiri oli Suomen eduskuntavaalien vaalipiiri, joka käsitti entisen Oulun läänin pohjoisimman osan ja entisen Lapin läänin eteläosan. Kun Lapin lääni perustettiin vuonna 1938, muodostettiin Oulun ja Lapin lääneistä omat vaalipiirinsä. Pääosa Oulun läänin pohjoisesta vaalipiiristä siirtyi Lapin läänin vaalipiiriin.


title: Oulun läänin pohjoinen vaalipiiri

text: Vaalipiiriin kuuluneet kunnat olivat Alatornio, Haukipudas, Ii, Karunki, Kemi, Kemijärvi, Kemin maalaiskunta, Kiiminki, Kolari, Kuivaniemi, Kuolajärvi (vuodesta 1936 Salla), Kuusamo, Pello, Posio, Pudasjärvi, Ranua, Rovaniemi, Rovaniemen maalaiskunta, Simo, Taivalkoski, Tervola, Tornio, Yli-Ii, Ylikiiminki ja Ylitornio. Lapin läänin vaalipiiriin siirtyivät vuonna 1938 Alatornio, Karunki, Kemi, Kemijärvi, Kemin maalaiskunta, Kolari, Pello, Posio, Ranua, Rovaniemi, Rovaniemen maalaiskunta, Salla, Tervola, Tornio ja Ylitornio. Oulun läänin vaalipiiriin sijoittuivat Haukipudas, Ii, Kiiminki, Kuivaniemi, Kuusamo, Pudasjärvi, Simo, Taivalkoski, Yli-Ii ja Ylikiiminki.


title: Oulun läänin pohjoinen vaalipiiri

text: Oulun läänin pohjoisesta vaalipiiristä valittiin kuusi kansanedustajaa vuosina 1907–1916, seitsemän vaaleissa 1917–1924 ja kahdeksan vaaleista 1927 alkaen. Vaalipiirin kannatetuin ryhmä oli aluksi Suomalainen puolue, mutta SDP ja Maalaisliitto kipusivat sen ohi jo autonomian aikana. Itsenäistymisen jälkeen suurimmaksi selviytyi kaikissa vaaleissa Maalaisliitto, joka vei aina enemmistön kansanedustajista.


title: Oulun läänin pohjoinen vaalipiiri

text: SDP ei saanut vaalipiiristä 1920-luvulla yhtään kansanedustajaa. Paikat vei äärivasemmiston SSTP ja sitä seurannut vaaliorganisaatio. SDP:n kannatus nousi jälleen vasemmiston toiminnan kieltämisen myötä. Kokoomus menetti ainoan paikkansa IKL:lle vaaleissa 1933, ja seuraavalla kerralla molemmat jäivät edustajitta. Vaaleissa 1933 ja 1936 edustajan sai myös Suomen pienviljelijäin puolue. Vuonna 1936 Eino Rytinki oli ainoa SPP:n listoilta koko maassa eduskuntaan yltänyt.


title: Linda Evangelista

text: Linda Evangelista (s. 10. toukokuuta 1965 St. Catherines, Ontario, Kanada) on kanadalainen huippumalli. Evangelistan ura alkoi, kun mallitoimiston kykyjenetsijä löysi hänet "Miss Teen Niagara" -mannekiinikilpailusta vuonna 1978. Evangelista muutti myöhemmin New Yorkiin ja teki sopimuksen Elite Model Management -mallitoimiston kanssa, minkä jälkeen hän muutti pian Pariisiin.


title: Linda Evangelista

text: Evangelista kuului malleihin, joiden ansiosta supermalli-buumi käynnistyi. Evangelista leikkasi hiuksensa lyhyiksi 1980-luvun lopulla, ja sai muotimaailman kiinnostumaan itsestään. Hän sai lempinimen ”Kameleontti” taipumuksestaan muuttaa tyyliään sekä hiustensa leikkausta ja väriä jatkuvasti.


title: Linda Evangelista

text: Evangelista tunnetaan myös kuuluisesta lausahduksestaan ”We have this expression, Christy and I: We don't wake up for less than $10,000 a day” (”Minulla ja Christy Turlingtonilla on tapana sanoa: me emme nouse sängystä alle 10 000 dollarilla”).


title: Linda Evangelista

text: Nykyään Evangelista on L'Oréalin kansainvälinen päämalli. Häntä pidetään yhtenä kaikkien aikojen saavuttaneimmista ja vaikutusvaltaisimmista malleista.


title: Linda Evangelista

text: Evangelista oli naimisissa ranskalaisen mallitoimiston johtaja Gerald Marien kanssa vuosina 1987–1993. Sen jälkeen hän on seurustellut näyttelijä Kyle MacLachlanin, jalkapalloilija Fabien Barthezin ja Hard Rock Cafén perustaja Peter Mortonin kanssa.


title: Linda Evangelista

text: Evangelista synnytti pojan lokakuussa 2006. Lapsen isän henkilöllisyys sekä oikeuteen edennyt kiista elatusavusta saivat paljon julkisuutta. Evangelista teki oikeusvaatimuksen François-Henri Pinaultia vastaan, väittäen tätä lapsensa isäksi. Mediassa rankasti uutisoitu oikeudenkäynti vuonna 2012 päättyi lopulta osapuolien väliseen sopimukseen oikeuden ulkopuolella.


title: Happy Mac

text: Happy Mac on Macintosh-tietokoneen normaali käynnistyskuva vanhemmissa järjestelmissä (System 1.0–8.6). Myöhemmin "new world romeissa" eli tietokoneen rom-tiedostoissa, jotka tulivat alkuperäisen iMacin jälkeen, Happy Mac korvattiin Mac OS -logolla (joka sekin perustui Happy Maciin). Lopullisesti Happy Mac poistui Applen käyttöjärjestelmistä, kun Mac OS X 10.2 julkaistiin. Siinä Happy Mac oli korvattu harmaalla Applen logolla. Happy Macin suunnitteli Applen suunnittelija Susan Kare. Happy Mac ilmaisi laitteiston kunnosta. Jos laitteistosta ei löytynyt vikoja, ruudulla näytettiin Happy Mac. Jos laitteisto-ongelmia havaittiin, ruudulla näkyi ns. Sad Mac.


title: Andrew Eldritch

text: Andrew "Von" Eldritch (oik. Andrew William Harvey Taylor; s. 15. toukokuuta 1959 Ely, Yhdistynyt kuningaskunta) tunnetaan goottirock-yhtye The Sisters of Mercyn laulajana ja sanoittajana. Hän on ainoa alkuperäisen yhtyeen jäsen, joka on yhä yhtyeessä.


title: Andrew Eldritch

text: 1980–90-lukujen vaihteessa Eldritchiä alettiin kutsua "gootti-idoliksi", jolloin hän ärähti leikkaamalla pitkät, mustat hiuksensa pois ja vaihtamalla pitkät, mustat takkinsa valkoisiin vaatteisiin.


title: Andrew Eldritch

text: Taiteilijanimensä Eldritch on ottanut H.P. Lovecraftin teoksista. Lovecraftin lempisanoihin kuulunut "eldritch" tarkoittaa ”muinaista ja salattua”.


title: Brasilian Grand Prix 1994

text: Brasilian Grand Prix 1994 oli Formula 1 -sarjan kauden osakilpailu, joka ajettiin 27. maaliskuuta 1994 Interlagosissa. Kyseessä oli kauden avauskilpailu.


title: Brasilian Grand Prix 1994

text: Kilpailun voitti Michael Schumacher, joka ohitti kaikki muut kilpailijat vähintään yhdellä kierroksella. Kierroksella 34 nähtiin paha onnettomuus, kun JJ Lehdon tilalla Benettonilla ajanut Jos Verstappen yritti ohittaa Eddie Irvinen, mutta Irvine käänsi autonsa kohti radan reunusta pakottaen Verstappenin nurmikolle. Verstappenista tuli nopeasti matkustaja, sillä hänen autonsa sinkoutui ilmalentoon ja putosi Martin Brundlen ajaman McLarenin päälle. Myös Irvine ja Ligier-tallin Eric Bernard joutuivat keskeyttämään rysäyksen vuoksi. Ayrton Senna pyörähti merkillisesti kierroksella 40 yrittäessään tavoittaa Schumacheria. Senna keskeytti. Kilpailun toinen oli Damon Hill ja kolmas Jean Alesi.


title: Tyynenmeren Grand Prix 1994

text: Tyynenmeren Grand Prix 1994 oli Formula 1 -sarjan kauden osakilpailu, joka ajettiin 17. huhtikuuta Tanaka International Circuit -radalla Aidassa, Japanissa. Kilpailun voitti ylivoimaisesti Michael Schumacher.


title: Tyynenmeren Grand Prix 1994

text: Lämmittelykierroksen päätyttyä autot asettuivat lähtöruudukkoon odottamaan lähtövalojen syttymistä. Varikkomuurilta heiluteltiin keltaisia lippuja, koska Olivier Panis heilutti käsiään merkiksi auton sammumisesta. Vihreä valo kuitenkin syttyi lähdön merkiksi. Schumacher sai paremman lähdön kuin paalulta startannut Ayrton Senna, joka ensimmäisessä mutkassa pyörähti Mika Häkkisen tönäisystä ja osui Ferrari-kuljettaja Nicola Lariniin. Senna joutui keskeyttämään, kuten myös Larini ja Mark Blundell, joka pyörähti törmättyään toisen auton kanssa.


title: Tyynenmeren Grand Prix 1994

text: Schumacher johti kolmen kierroksen jälkeen noin kolmella sekunnilla toisena ollutta Mika Häkkistä. Kolmantena oli Damon Hill, joka oli hyvin lähellä Häkkistä. Pian Hill kuitenkin ajoi nurmikolle, ja putosi useita sijoja jääden Jos Verstappenin ja Christian Fittipaldin väliin yhdeksänneksi. Hill alkoi ajaa takaa edessään ollutta Verstappenia. Hillin ensimmäinen ohitusyritys ei tuottanut tulosta, ja hän ajoi parin mutkan kuluttua hieman leveäksi. Kierroksen kuluttua hän onnistui pääsemään Verstappenista ohi samassa mutkassa, jossa yritti sitä edelliselläkin kierroksella. Pikkuhiljaa Hill nousi lähemmäs kärkeä ohittamalla Heinz-Harald Frentzenin ja Fittipaldin. Kierroksella 12 Hill onnistui nousemaan neljännelle sijalle ohittaen Martin Brundlen ja Rubens Barrichellon. Samalla Schumacherin ajoi kärjessä muilta karkuun. Ero toisena ajavaan Häkkiseen oli jo lähes kymmenen sekuntia.


title: Tyynenmeren Grand Prix 1994

text: Pian Hill saavutti kolmantena ajaneen Gerhard Bergerin, mutta ei onnistunut pääsemään hänestä ohi, vaikka ohitus kerran oli lähellä. Häkkisen tehdessä ensimmäistä varikkopysähdystään hän sammutti autonsa, minkä takia aikaa kului hukkaan. Samalla kierroksella myös Hill tuli tekemään varikkopysähdyksensä, mutta se sujui ongelmitta. Nyt Hill oli taas lähellä Häkkistä, kuten ennen Hillin ulosajoa kilpailun ensimmäisillä kierroksilla. Varikkopysähdysten takia Häkkinen oli nyt yhdeksäs ja Hill kymmenes. Vain hieman yli kierros varikolla käynnin jälkeen Häkkisen vauhti alkoi hidastua, ja Hill ohitti hänet. Häkkinen joutui keskeyttämään vaihdelaatikko-ongelmien takia kyseisen kierroksen eli kierroksen 19 päätteeksi.


title: Tyynenmeren Grand Prix 1994

text: Kierroksella 42 Ukyo Katayama joutui keskeyttämään moottoririkon takia. Hetken kuluttua myös toinen japanilainen Aguri Suzuki, joka korvasi Eddie Irvinen, joutui keskeyttämään. Eikä kulunut kuin muutama kierros, kun toisella sijalla ajanut Damon Hill joutui keskeyttämään voimansiirtoon tulleiden ongelmien takia.


title: Tyynenmeren Grand Prix 1994

text: Kilpailua alusta asti johtanut Schumacher voitti kilpailun yli minuutin erolla toiseksi ajaneeseen Gerhard Bergeriin. Kolmanneksi ajoi Jordan-tallin Rubens Barrichello, jolle palkintosija oli uran ensimmäinen.


title: Monacon Grand Prix 1994

text: Monacon Grand Prix 1994 oli Formula 1 -sarjan osakilpailu, joka ajettiin 15. toukokuuta 1994 Monacon katuradalla. Karl Wendlinger kolaroi voimakkaasti aika-ajoissa, minkä takia hän joutui kahdeksi viikoksi koomaan. Hän kuitenkin selvisi tilanteesta hengissä. Vain yksi Williams osallistui kilpailuun, eikä sekään pystynyt ajamaan edes yhtä kierrosta loppuun kolarin takia. Kilpailun voitti ylivoimaisesti Michael Schumacher.


title: Monacon Grand Prix 1994

text: Ennen starttia kaksi ensimmäistä lähtöruutua oli jätetty tyhjiksi ja niihin oli maalattu Brasilian ja Itävallan liput edellisessä kilpailussa kuolleiden Ayrton Sennan ja Roland Ratzenbergerin muistoksi. Itse kilpailun startissa ruudusta 2 lähtenyt Mika Häkkinen ja Damon Hill kolaroivat. Molemmat keskeyttivät. Michael Schumacher saavutti ensimmäisen paalupaikkansa.


title: Espanjan Grand Prix 1994

text: Espanjan Grand Prix 1994 oli Formula 1 -sarjan osakilpailu, joka ajettiin 29. toukokuuta 1994 Circuit de Catalunyan radalla Espanjassa. Kilpailun voitti Williamsin Damon Hill. Voitto oli sekä Hillille että Williamsille kauden ensimmäinen. Michael Schumacher johti, mutta Benettonin vaihteet hajosivat. Jäljelle jäi vain 5-vaihde, koska se oli ainoa, joka toimi. Hän sijoittui lopulta toiseksi.


title: Andreas af Enehielm

text: Andreas af Enehielm (s. 30. elokuuta 1987 Helsinki) on suomenruotsalainen näyttelijä, joka tunnetaan parhaiten elokuvista "Populäärimusiikkia Vittulajänkältä" (2004) ja "Missä kuljimme kerran" (2011). Hänet on nähty pienessä roolissa myös Aleksi Mäkelän elokuvassa "Matti" (2006).


title: Andreas af Enehielm

text: Af Enehielmin äiti on suomalainen taidemaalari, puku- ja lavastetaiteilija, näyttelijä, ohjaaja sekä performanssitaiteilija Cris af Enehielm.


title: Roger-Pol Droit

text: Roger-Pol Droit (s. 1949 Pariisi) on ranskalainen filosofi, kirjailija ja journalisti.


title: Roger-Pol Droit

text: Droit opiskeli filosofiaa "École Normale Supérieure" -eliittikorkeakoulussa. Hänen erikoisalaansa ovat itämaiset uskonnot ja oppijärjestelmät ja niiden merkitys eurooppalaiselle ajattelulle. Hän väitteli tohtoriksi vuonna 1998 aiheenaan Buddhalaisuus ja eurooppalainen filosofia.


title: Roger-Pol Droit

text: Droit työskentelee kansallisessa tutkimuslaitoksessa ("Centre Nationale de la Recherche Scientifique"). Vuosina 1994–1999 hän toimi myös Unescon pääjohtajan filosofisena neuvonantajana ja vastasi Filosofia ja demokratia maailmassa -ohjelmasta sekä siihen liittyvistä julkaisuista.


title: Roger-Pol Droit

text:
Hän on kirjoittanut pakinoita "Le Monde" -lehteen säännöllisesti vuodesta 1972 lukien sekä haastatellut johtavia ajattelijoita, kuten Michel Foucault, Jacques Derrida, Pierre Bourdieu ja Claude Lévi-Strauss. Haastattelut on myöhemmin julkaistu kirjana.
Vuonna 2001 Droit julkaisi parodisen itsehoito-oppaan "Kuori omena päässäsi – 101 arjen filosofista harjoitusta", josta tuli myyntimenestys. Se on ilmestynyt jo 22 maassa. Filosofisia kokeita on esitelty myös televisiosarjassa, joka voitti "Prix de l’essai France-télévisions" -palkinnon. Teoksessa lueteltuja ajatuskokeita voi tehdä konkreettisesti tai kuvitteellisesti. Jokaisen harjoituksen alussa ilmoitetaan kesto, tarvikkeet ja vaikutus. Kokeen vaikutus voi olla esimerkiksi läsnäoloa voimistava tai lepuuttava. Käydessään Suomessa markkinoimassa kirjaansa Droit luonnehti teostaan ”jokamiehen alkeiskirjaksi filosofisille jatko-opinnoille”.


title: Roger-Pol Droit

text: Vuonna 2003 ilmestyneessä kirjassaan "Esineiden luonto. Filosofisia kokemuksia" Droit toteaa meidän elävän kulttuurisessa käännekohdassa. Elämme keskellä valtavaa tavararyökkiötä. Joka päivä tuotetaan aina vain lisää uusia esineitä, mutta niitä ei vastaavasti häviä yhtä paljon. Droit kirjoittaa: ”Missä tahansa upouusi automarketti vallataan edelleen rynnäköllä. Ihmiset panevat tilinpitonsa uusiksi, rikkovat säästölippaansa, unelmoivat, luopuvat, luopuvat luopumasta, lainaavat, velkaantuvat ja ostavat niin kuin aina ja kaikkialla.” Hän kuvailee arkisia esineitä avaimesta aurinkolaseihin, paperiliittimestä pölynimuriin, kärpäslätkästä kirjaan. Hän lähtee liikkeelle omasta suhteestaan kuhunkin esineeseen ja asettaa sen lopuksi yleisemmälle tasolle.


title: Roger-Pol Droit

text: Vuonna 2005 ilmestynyt teos "Votre vie sera parfaite" (Elämästänne tulee täydellinen) käsittelee varsinkin yritysmaailmasta tuttuja guruja ja huijareita.


title: Korean Airin lento 902

text: Korean Air Linesin lento 902 viittaa Korean Airin Boeing 707 -matkustajakoneen lentoon 20. huhtikuuta 1978 Pariisista Alaskan Anchoragen kautta Souliin, joka kuitenkin eksyi reitiltään, päätyi Neuvostoliiton ilmatilaan Kuolan niemimaalla ja jouduttuaan tulitukseen teki pakkolaskun järven jäälle Venäjän Karjalassa.


title: Korean Airin lento 902

text: Nousun jälkeen kone suuntasi kohti Isoa-Britanniaa ja lensi suoraan kohti Grönlantia. Ellesmerensaaren yläpuolella pohjoisessa Kanadan ilmatilassa koneesta saatiin viimeinen raportti, jonka mukaan kaikki oli kunnossa. Luultavasti laitevian vuoksi kauas reitiltään eksynyt kone kääntyi äkkiä jyrkästi etelään ja lensi Huippuvuorten yläpuolelta Barentsinmeren kohdalta Murmanskin aluelle Kuolan niemimaalle Neuvostoliiton ilmatilaan. Suhoi Su-15 -hävittäjä saapui koneen oikealle puolelle ICAO:n sääntöjen vastaisesti. Koneen kapteeni Kim Chang Kyn kertoi myöhemmin, että hän normaalien tapojen mukaisesti sytytti merkkivalot, hiljensi vauhtia ja seurasi hävittäjää laskeutumisen takia. Suhoi Su-15 ampui kuitenkin konetta kohti kaksi R-60-ohjusta, joista toinen osui koneen vasempaan siipeen vaurioittaen sitä pahoin.


title: Korean Airin lento 902

text: Sirpaleet puhkaisivat myös rungon, minkä seurauksena yksi eteläkorealainen ja yksi japanilainen matkustaja saivat surmansa ja 15 haavoittui. Kapteeni Kim Chang Ky yritti ottaa radioyhdeyttä hävittäjään kansainvälisellä hätätajuudella 121,5 MHz. Tämä kuultiin Rovaniemen aluelennonjohdossa Suomen puolella. Neuvostoliittolaisen osapuolen virallinen selitys oli se, että lentokone kieltäytyi noudattamasta laskeutumisvaatimusta. Ampuminen johtui siitä, että neuvostoliittolaiset luulivat koneen olleen yhdysvaltalainen Boeing 707:stä kehitetty sotilasversio, RC-135. Yhdysvaltalaisen radiotiedustelun mukaan hävittäjän lentäjä kuitenkin yritti muutaman minuutin ajan saada päällystönsä kumoamaan käskyn, koska hän oli nähnyt lentokoneen kyljessä "KAL"-lentoyhtiön merkin.


title: Korean Airin lento 902

text: Saatuaan osuman, KAL902:n kapteeni vähensi korkeutta nopeasti 35 000 jalasta 5 000 jalkaan pilvien sekaan, jolloin neuvostoliittolaiset hävittäjät kadottivat näköyhteyden koneeseen. Tällöin kone hävisi myös Neuvostoliiton ilmatorjunnan tutkasta. Pilven alla keväisen myöhäisillan pimeydessä kapteeni miehistöineen etsi sopivaa hätälaskupaikkaa alueen lukuisten jäätyneiden järvien joukosta. Lopulta lasku suoritettiin onnistuneesti noin kello 22.17 Louhen Korpijärvelle Venäjän Karjalassa, noin 400 kilometriä Murmanskista etelään (). Sinä aikana ilmatorjuntajoukoilla ei ollut minkäänlaista tietoa lentokoneen sijainnista ja kohtalosta. Neuvostokopterit saapuivat seuraavana aamuna paikalle pelastaen hytisevät matkustajat järven jäältä. 107 matkustajaa ja miehistön jäsentä kaikista 109 koneessa olleista selviytyi turmasta elossa. Neuvostoliiton ilmavoimien helikopterit hakivat matkustajat ja miehistön ja veivät heidät Murmanskiin, josta heidät vietiin lentokoneella Helsinki-Vantaan lentoasemalle, jonne Korean Air Linesin toimitusjohtaja Cho Choong-hoo saapui viedäkseen heidät takaisin kotimaahansa. Koneen lentäjä pidätettiin ja vietiin kuulusteluihin. Hän palasi myöhemmin takaisin Souliin.


title: Korean Airin lento 902

text: Samankaltainen onnettomuus tapahtui myös viisi vuotta myöhemmin Sahalinin saaren yllä, jossa Korean Airin Boeing 747 (KAL7) harhautui jälleen Neuvostoliiton ilmatilaan. Tällöin neuvostoliittolaiset hävittäjät ampuivat koneen alas surmaten kaikki koneessa olleet 269 ihmistä.


title: Kira Bulten

text: Kira Bulten (s. 12. toukokuuta 1973, Elburg, Gelderland), on entinen alankomaalainen rintauimari, joka osallistui kotimaansa riveissä olympialaisiin 1992, jotka järjestettiin Barcelonassa. Siellä hän osallistui 100 ja 200 metrien rintauinteihin, mutta karsiutui niissä alkuerissä. Lisäksi hän osallistui 4x100 metrin sekauintiviestiin (joukkueella Ellen Elzerman, Bulten, Inge de Bruijn, ja Marianne Muis, sijoitus kahdeksas, aika 4.10,87). Bulten oli voittanut aikaisemmin kaksi EM-pronssia samalla matkalla, Bonnissa 1989, ja Ateenassa 1991.


title: Kanadan Grand Prix 1994

text: Kanadan Grand Prix 1994 oli Formula 1 -sarjan osakilpailu, joka ajettiin 12. kesäkuuta 1994 Circuit Gilles Villeneuve -radalla Kanadassa. Kilpailun voitti Michael Schumacher, joka johti kilpailua alusta loppuun. Voitto oli Schumacherille kauden viides.Christian Fittipaldi hylättiin alipainoisen auton takia.JJ Lehto saavutti uransa viimeiset pisteet,sillä hän nousi kuudenneksi Fittipaldin hylkäyksen jälkeen.


title: Kanadan Grand Prix 1994

text: Radan takasuoralle oli rakennettu väliaikainen shikaani eli hidastemutka nopeuksien laskemiseksi.


title: Ranskan Grand Prix 1994

text: Ranskan Grand Prix 1994 oli Formula 1 -sarjan osakilpailu, joka ajettiin 3. heinäkuuta 1994 Magny-Coursin radalla. Kilpailun voitti Michael Schumacher, jolle voitto oli kauden kuudes.


title: Britannian Grand Prix 1994

text: Britannian Grand Prix 1994 oli Formula 1 -sarjan osakilpailu, joka ajettiin 10. heinäkuuta 1994 Silverstonessa. Kilpailun voitti paalupaikalta lähtenyt Damon Hill.


title: Britannian Grand Prix 1994

text: Michael Schumacher hylättiin, koska hän ohitti Damon Hillin lämmittelykierroksella, eikä tullut kärsimään siitä seurannutta 5:n sekunnin pysähdysrangaistusta. Tästä hän sai mustan lipun. Hän ei kuitenkaan noudattanut sitä, vaan jatkoi ajamista. Tästä seurasi hylkäys. Lisäksi Schumacheria odotti vireillä oleva kahden kilpailun mittainen kilpailukielto. Ilman hylkäystä hän olisi ajanut kilpailussa toiseksi.


title: Integratiivinen nationalismi

text: Integratiivinen nationalismi on alun perin ruotsalaisen konservatiivin Rudolf Kjellénin luoma organista yhteiskuntakäsitystä edustava nationalistinen näkemys. Organinen yhteiskuntakäsitys kumpuaa alun perin Hegelin ajattelusta. Yksilön on tässä ajattelussa alistuttava ja ilomielin uhrauduttava yhteiskuntaorganismille ja kansankokonaisuudelle.


title: Integratiivinen nationalismi

text: Suomessa integratiivista nationalismia sovelsivat ja kehittivät edelleen vuosisadan alun vanhasuomalaiset kuten Yrjö-Sakari Yrjö-Koskinen, AKS:n sihteerin Niilo Kärjen johtama ryhmä (Kärki-ryhmä) Akateemisessa Karjala-Seurassa sekä sodan jälkeen entiset AKS-läiset presidentti Urho Kekkonen ja suomalaisen sosiaalipolitiikan teoreetikko Pekka Kuusi.


title: Integratiivinen nationalismi

text: Suomeen orgaanisen yhteiskuntakäsityksen ja integratiivisen nationalismin toi kuitenkin alun perin Yrjö Ruutu, kansallismielinen sosialisti ja myös jääkäriliikkeen isänä ja Yhteiskunnallisen korkeakoulun perustajana tunnettu sosiaalinen ajattelija. Vaikka Ruutu ei ollut Akateemisen Karjalaseuran jäsen, hän vaikutti voimakkaasti AKS:n ajatteluun Niilo Kärjen kautta.


title: Integratiivinen nationalismi

text: Integratiiviset nationalistit vaativat vahvaa sosiaalipolitiikkaa luokkaristiriitojen vähentämiseksi. Päämääränä oli kansan eheys ja maanpuolustustahto. Köyhien puolustaminen ei ollut arvo sinänsä vaan keino kansan ryhmäkoheesion vahvistamiseksi. Kjellén olikin ainakin osavastuussa termin (ruotsalainen) kansankoti tuomisesta politiikkaan.


title: Integratiivinen nationalismi

text: Joidenkin integratiivisen nationalismin kannattajien ohjelmassa tärkeässä osassa oli myös eugeniikka ja muu aktiivinen väestöpolitiikka.


title: Synodaalikokous

text: Synodaalikokous on Suomen evankelis-luterilaisessa kirkon järjestysmuotoon kuuluva piispan kutsuma pappien ja lehtorien kokous. Tampereen hiippakunnassa synodaalikokoukseen osallistuvat myös diakonit.


title: Synodaalikokous

text: Sana synodaalikokous tulee tulee kreikan kielen sanasta "syn odos", joka tarkoittaa "yhteistä tietä", neuvottelua ja kokousta. Kristinuskossa synodilla on perinteisesti tarkoitettu paikallista tai koko kirkon kattavaa piispojen kokousta eli kirkolliskokousta. Pappien kokoukset ovat alkaneet Suomessa viimeistään vuoden 1686 kirkkolaissa ja ne saivat myöhemmin nimen synodaalikokous.


title: Synodaalikokous

text: Nykyisen kirkkojärjestyksen mukaan (KJ 18:9) piispa kutsuu hiippakuntansa papit ja lehtorit vähintään joka kuudes vuosi synodaalikokoukseen. Kokouksen tehtävänä on käsitellä teologisia kysymyksiä, seurakuntien hoitoa, sekä muuta kirkon toimintaa ja hallintoa koskevia asioita.


title: Synodaalikokous

text: Synodaalikokouksia varten on usein kirjoitettu niiden teemaa kuvaava synodaalikirja tai muu synodaalikirjoitus. Synodaalikirja toimii työskentelyn pohjana.


title: Synodaalikokous

text: Synodaalikokouksella ei ole hallinnollista päätösvaltaa. Kirkolliskokous on pyytänyt synodaalikokouksilta ajoittain lausuntoja, viimeksi kirkollisten toimitusten kirjan ehdotuksesta.


title: Synodaalikokous

text: Synodaalikokouksella on ollut Suomen evankelis-luterilaisessa kirkossa merkittäviä hallinnollisia tehtäviä ennen nykymuotoisen kirkolliskokouksen perustamista 1869.


title: Synodaalikokous

text: Vuoden 1686 kirkkolaki sääti luvussa 25 "Pappein cocouxest". Kokous pidettiin kerran vuodessa tuomiokirkossa ja se kesti kolme päivää. Synodaalikokouksen kutsui piispa ja siihen osallistuivat kirkkoherrat ja kappalaiset. Kokous alkoi jumalanpalveluksella klo 7. Kokouksessa käsiteltiin consistoriumin eli tuomiokapitulin valmistelemia teesejä ja käytiin disputaatioita kahden päivän ajan. Kolmantena päivänä käsiteltiin seurakuntien tilaa. (Läänin)rovastit antoivat selontekonsa rovastikuntansa tilasta ja elämästä. Nämä aktit sidottiin yhteen ja säilytettiin tuomiokapitulissa. Kokouksessa käsiteltiin myös asioita, joita ei ole voitu ratkaista paikallisesti. Kokouksen lopussa papisto antoi neliosaisen vakuutuksen piispalle. Seuraavaa kokousta varten valittiin puheenjohtaja, varapuheenjohtaja ja kolme respondenttia sekä kolme opponenttia. Kokous päättyi virteen, rukoukseen ja Herran siunaukseen.


title: Synodaalikokous

text: Disputaatioiden ja teesien kirjoittamisen myötä syntyi tapa kirjoittaa synodaalikokouksia varten synodaalikirja.


title: Synodaalikokous

text: Schaumanin kirkkolaissa 1869 synodaalikokouksia määrättiin pidettävän vähintään viiden vuoden välein.


title: Synodaalikokous

text: Lehtorin viran perustamisen jälkeen myös lehtorit ovat osallistuneet synodaalikokoukseen. Vuodesta 2016 lähtien Tampereen hiippakunnan synodaalikokoukseen osallistuvat myös diakonit.


title: Synodaalikokous

text: Vuoden 1994 uudistuneessa kirkkojärjestyksessä määrättiin, että synodaalikokous on pidettävä kuuden vuoden välein. Tarvittaessa niitä voitiin pitää useamminkin. Synodaalikokouksen puheenjohtaja oli piispa. Hallinnollisen toimielimen historiaa kantoi vielä määräys, että synodaalikokouksen tuli hyväksyä itselleen työjärjestys.


title: Synodaalikokous

text: Hiippakuntahallintouudistuksen yhteydessä 2003 säännökset ovat saaneet nykyisen muotonsa. Kokoukset pidetään vähintään kuuden vuoden välein, mutta sen muoto on vapaa.


title: Stieg Larsson

text: Karl Stig-Erland Larsson (15. elokuuta 1954 Skelleftehamn – 9. marraskuuta 2004 Tukholma) oli ruotsalainen yhteiskunnallisesti aktiivinen toimittaja ja kirjailija. Hän muutti nimensä Stieg Larssoniksi, koska hänet sekoitettiin alinomaa kirjailija Stig Larssoniin.


title: Stieg Larsson

text: Larssonin vanhemmat antoivat pojan vauvaikäisenä kasvatiksi äidin vanhemmille. Isoisä oli vasemmistolainen ja toisen maailmansodan aikana hän oli joutunut työleirille. Lapsuudessaan Larsson imi isoisän kokemuksia ja hänestä itsestäänkin tuli aikaa myöten vasemmistolainen. Isoisä kuoli 1960-luvun alussa, jolloin Larsson palasi Uumajassa asuneiden vanhempiensa luokse. Hän oli tietotoimisto Tidningarnas Telegrambyråssa (TT) uutisgraafikkona vuosina 1977–1999. Uransa ohella hän oli osallistunut Eritrean sisällissotaan ja Grenadan vallankumoukseen. Näistä toimistaan hän pysyi vaiti, eivätkä työtoveritkaan olleet niistä perillä.


title: Stieg Larsson

text: Larsson tunnetaan Ruotsissa erityisesti taistelusta äärioikeistoa ja rasismia vastaan. Hän kirjoitti Anna-Lena Lodeniuksen kanssa teoksen "Extremhögern" ja toimi kirjoittajana myös kahdessa muussa aihetta käsittelevässä kirjassa. Kirjoitustensa vuoksi Larsson sai tappouhkauksia.


title: Stieg Larsson

text: Uusnatsit tekivät Ruotsissa 1990-luvun puolivälissä useita murhia. Silloin Larsson päätti parin ystävänsä kanssa perustaa ääriliikkeitä vastustavan Expo-säätiön . Säätiö keskittyy äärioikeistolaisuuden, uusnatsismin ja rasismin aiheuttamien ongelmien ratkaisemiseen. Sen tehtävänä on tutkimuksen edistäminen, luentojen järjestäminen ja kirjojen julkaisu. Larsson oli säätiön julkaiseman "Expo"-lehden päätoimittaja. Hän oli aktiivinen myös politiikassa ja osallistui aiemmin trotskilaisen Sosialistisen puolueen toimintaan, mutta irtautui siitä tiettävästi vuonna 1987.


title: Stieg Larsson

text: Larsson oli kiinnostunut myös science fictionista ja julkaisi "Sfären" ja "Fijagh!" -nimisiä fanzinelehtiä.


title: Stieg Larsson

text: Larsson kuoli äkillisesti sydänkohtaukseen vuonna 2004. Juuri ennen kuolemaansa hän oli saanut valmiiksi kirjasarjan, joka tunnetaan "Millennium-trilogiana". Romaanit julkaistiin postuumisti. Neljättäkin hän ehti kirjoittaa parisataa liuskaa. Sarjasta oli alun perin tarkoitus tulla kymmenosainen. Tieto neljännen teoksen julkaisemisesta julkistettiin joulun alla 2013. Kirjan kirjoitti David Lagercrantz, ja se ilmestyi elokuussa 2015, samaan aikaan myös suomennettuna nimellä "Se mikä ei tapa".


title: Stieg Larsson

text: Larssonin perinnöstä oli kiistaa. Larssonin avopuoliso oli 1970-luvun alkupuolelta lähtien arkkitehti Eva Gabrielsson. Hän jäi perinnöttä, ja omaisuus ja tekijänpalkkiot menivät Larssonin isälle ja veljelle. Gabrielsson aloitti taistelun Larssonin tuotannon hallintaoikeuksien saamiseksi. Larssonin kuoleman jälkeen on löytynyt testamentti, josta kuitenkin puuttuvat todistajat eikä se ole pätevä. Sen mukaan miljoonaomaisuus olisi mennyt uumajalaiselle kommunistiyhdistykselle.


title: Stieg Larsson

text: Larssonin kuoleman jälkeen on tekeillä useita kirjoja, muun muassa hänen avopuolisonsa Eva Gabrielsson kirjoittaa kirjaa perintöriidoista.


title: Stieg Larsson

text: Lähes 2 000-sivuinen Millennium-trilogia sijoittuu lehtimaailmaan, ja päähenkilöinä esiintyvät taloustoimittaja Mikael ”Kalle” Blomkvist ja omapäinen, sosiaalirajoitteinen tietokonehakkeri Lisbeth Salander. Kaikki kolme osaa ovat ilmestyneet niin Ruotsissa kuin Suomessakin, ja ne on käännetty tai käännetään lukuisille kielille. Sarjan oikeudet on myyty 30 maahan. Maaliskuuhun 2015 mennessä Millennium-trilogiaa oli myyty noin 50 maassa liki 80 miljoonaa kappaletta.


title: Stieg Larsson

text: Vaikka sarjan teokset ovat muodoltaan rikosromaaneja, etenkin ensimmäisen teoksen keskeiseksi aiheeksi nousee miehen vallanhalu naista kohtaan ja sen ilmeneminen vihana ja väkivaltana kotona, kadulla ja töissä. Larssonin trilogia on ollut suurmenestys. Ensimmäisestä osasta on tehty elokuva "Miehet jotka vihaavat naisia" (2009), jonka on ohjannut tanskalainen Niels Arden Oplev. Toisen osan filmatisointi, Daniel Alfredsonin ohjaama "Tyttö joka leikki tulella", tuli elokuvateattereihin syyskuussa 2009. Alfredson ohjasi elokuvaksi myös trilogian kolmannen osan, "Pilvilinna joka romahti", joka sai ensi-iltansa Tukholmassa marraskuussa 2009.


title: Stieg Larsson

text: Larsson tarjosi trilogian käsikirjoitusta ensin Piratförlagetille, josta se kuitenkin palautettiin avaamattomana. Norstedts innostui käsikirjoituksista heti, ja siellä enteiltiin, ettei kyseessä ole hetkellinen menestyssarja.


title: Stieg Larsson

text: Laajuudestaan huolimatta teokset saavuttivat suuren suosion. Teoksissa on hyvä juonenkuljetus ja kirjoittajalla hyvä rytmitaju, niin että tarina etenee sopivina jaksoina.


title: Stieg Larsson

text: Larsson oli ensimmäinen kirjailija, jonka teoksia myytiin Amazon Kindle -palvelussa sähköisessä muodossa yli miljoona kappaletta.


title: Neliraajahalvaus

text: Neliraajahalvaus (myös tetraplegia, vanh. kvadriplegia) on oire, jossa ihmisen kaikki neljä raajaa halvaantuvat. Neliraajahalvaus ei välttämättä ole täysi halvaus, sillä käsissä saattaa säilyä toimintaa.


title: Neliraajahalvaus

text: Neliraajahalvaus johtuu aivoihin tai selkäytimeen kohdistuneesta vauriosta, jonka vuoksi henkilö menettää osittain tai kokonaan kykynsä liikuttaa käsiään ja jalkojaan. Selkäydinvamman saattavat aiheuttaa muun muassa liikenteessä, urheilussa tai kotioloissa sattuneet tapaturmat mutta myös tietyt sairaudet.


title: Neliraajahalvaus

text: Neliraajahalvaus tunnetaan myös nimellä tetraplegia ja kvadriplegia. Molemmat termit tarkoittavat "neljän raajan halvaantumista", joskin tetraplegia on nykyään hyväksyttävämpi termi. Tetraplegia, jota käytetään yleisesti Euroopassa, on etymologisesti parempi versio, koska sekä sanat "tetra" että "plegia" ovat kreikkalaisperäisiä sanoja, kun taas sana "quadra" on latinalaisperäinen.


title: Stig Larsson

text: Stig Håkan Larsson (s. 20. heinäkuuta 1955 Skellefteå) on ruotsalainen runoilija, kirjailija, kriitikko ja elokuvaohjaaja. Hän on julkaissut parikymmentä runokokoelmaa, kolme romaania sekä novelli- ja esseekokoelmia. Hän on ohjannut ja käsikirjoittanut teatteri- ja televisionäytelmiä sekä elokuvia. Vuonna 1989 valmistunut elokuva "Kutsu tuntemattomaan" ("Miraklet i Valby", suomeksi myös "Ihmeitä Valbyssä"), jonka Larsson käsikirjoitti, sai Ruotsin elokuvainstituutin Guldbagge-palkinnon.


title: Salon Viesti

text: Salon Viesti on salolainen urheilun yleisseura, joka on perustettu vuonna 1912. Pesäpallon SM-sarjassa joukkue esiintyi jo vuonna 1925. Tunnetuin Viesti on ehdottomasti lentopallostaan, jota seuran naisten edustusjoukkue pelaa SM-tasolla, jonne joukkue pääsi vuonna 2000. Vain vuotta aikaisemmin joukkue oli noussut ykkössarjasta supersarjaan. Joukkue on voittanut runkosarjan kerran ja saanut kolme hopeaa. Myös Suomen Cupista on kultaa tullut kahdesti, sekä hopeaa vuonna 2006. Vuonna 2008 naislentopallo erkani omaksi yhdistykseksi LP Viesti Salo .


title: Salon Viesti

text: Salon Viestin suunnistusjaosto oli mukana järjestämässä vuonna 2006 Jukolan viestiä yhdessä Salon Vilppaan ja Angelniemen Ankkurin kanssa.


title: Anita Snellman

text: Sini Anita Kyllikki Snellman (4. syyskuuta 1924 Helsinki – 24. helmikuuta 2006 Helsinki) oli suomalainen taidemaalari ja taiteilijaprofessori.


title: Anita Snellman

text:
Snellmanin isä oli toimittaja Aku Snellman. Snellman teki pitkän uran taiteilijana Suomessa ja ulkomailla. Hän opiskeli Suomen taideakatemian koulussa 1944–1948, Ruotsin taideakatemiassa Tukholmassa 1948–1949 ja Pariisin Académie Julianissa 1949–1950. Suomessa Snellmanin töitä oli ensi kerran esillä Nuorten näyttelyssä 1947. Usean Pariisissa vietetyn vuoden jälkeen taiteilija löysi Ibizan, mistä hän hankki vuonna 1968 oman maatalon. Hän toimi taideopettajana Suomen taideakatemian koulussa 1971–1979.
Snellman muutti vuonna 1955 Ibizalle, ja siitä tuli hänen tärkein asuinpaikkansa koko elämän ajaksi. Juuri Ibizalla taiteilijan kerrotaan löytäneen maalauksiinsa luonnon, valon ja auringon. Hänen töitään on kuvailtu muun muassa paratiisillisiksi, esimerkiksi "Sininen poika" -triptyykki. Taiteilijan varhaista ekspressionismia edustaa Ateneumin kokoelmissa oleva "Tyttö ja kukko" vuodelta 1962, jonka esittävälle linjalle rakentui museon kesänäyttely 2003. Snellmanin myöhäistuotannossa oli mukana kosmisia aineksia.
Snellman valittiin 1976 Helsingin Juhlaviikkojen Vuoden taiteilijaksi, ja hänet palkittiin samana vuonna Pro Finlandialla. Hän oli myös Retretin kesän 1985 taiteilija suurella retrospektiivisella näyttelyllään sekä mukana Salmelan taidekeskuksen näyttelyssä 1994. Snellman sai professorin arvonimen vuonna 1986. Pariisin-vuosinaan hän sai tyttären, ja hän oli naimisissa lyhyen aikaa taiteilija George Gonneaun kanssa.


title: Anita Snellman

text: Anita Snellmanin taidesäätiö perustettiin vuonna 1979. Snellmanin teoksia on merkittävimpien suomalaisten taidemuseoiden ja säätiöiden kokoelmissa. Hän ehti eläessään pitää lukuisia näyttelyitä Suomessa ja ulkomailla vuosikymmeniä kestäneen uransa aikana.


title: Sanya Richards-Ross

text: Sanya Richards-Ross (o.s. Richards, s. 26. helmikuuta 1985 Kingston, Jamaika) on yhdysvaltalainen entinen pikajuoksija. Hänet valittiin vuosina 2006 ja 2009 .


title: Sanya Richards-Ross

text: Jamaikalaissyntyinen Richards muutti Yhdysvaltoihin 12-vuotiaana ja sai Yhdysvaltain kansalaisuuden 2002. Samana vuonna hän voitti Yhdysvaltain high school -mestaruuden 100 metrin juoksussa ja 200 metrin juoksussa sekä maan nuorten mestaruuden 200 ja 400 metrin juoksussa. Samana vuonna nuorten MM-kisoissa Kingstonissa hän voitti hopeaa 400 metrillä ajalla 51,49 sekä pronssia 200 metrillä ajalla 23,09. Hän aloitti opintonsa Texasin yliopistossa ja voitti 2003 NCAA-mestaruuden 400 metrillä. Samana vuonna hän voitti myös Yhdysvaltain aikuisten mestaruuden 400 metrillä ja osallistui Pariisin MM-kisoihin, joissa karsiutui henkilökohtaisella matkalla välierissä ajalla 51,32. 4 × 400 metrin viestijuoksussa hän oli mukana Yhdysvaltain MM-kultaa voittaneessa joukkueessa. Vuonna 2004 hän voitti sisäratojen NCAA-mestaruuden 400 metrillä. Ateenan olympialaisissa hän sijoittui henkilökohtaisella matkalla kuudenneksi ajalla 50,19. Viestissä hän oli mukana maansa olympiakultaa voittaneessa joukkueessa.


title: Sanya Richards-Ross

text: Richards voitti 2005 Yhdysvaltain mestaruuden 400 metrillä. Hän voitti samana MM-hopeaa Helsingin MM-kisoissa ajalla 49,74 ja oli ensimmäinen ajalla 49,52. Seuraavana vuonna Richards voitti 400 metrillä maansa sisä- ja ulkoratojen mestaruuden. Hän karsiutui Moskovan sisäratojen MM-kisoissa 400 metrin välierissä. Hän oli loppukauden ensimmäinen 400 metrillä ajalla 49,25 ja 200 metrillä toinen ajalla 22,17. Yleisurheilun maailmancupissa samana vuonna hän voitti sekä 400 metrin että 200 metrin juoksut. 400 metrillä hän teki uuden Yhdysvaltain ennätyksen ajallaan 48,70.


title: Sanya Richards-Ross

text: Pekingissä 2008 Richards jäi 400 metrillä kolmanneksi. Hän johti vielä noin 30 metriä ennen maalia, mutta kova aloitus vaikutti liikaa. Richardsin askel hiipui ja loppusuoralla nopeammat Christine Ohuruogu ja Shericka Williams menivät ohi Richardsista. Ohuruogu voitti olympiakultaa. 4×400 metrin viestissä hän voitti olympiakultaa Yhdysvaltain joukkueessa. Hän voitti Yhdysvaltojen-mestaruuden 400 metrillä. hän voitti sekä 200 että 400 metriä.


title: Sanya Richards-Ross

text: Berliinissä 2009 Richards voitti maailmanmestaruuden 400 metrillä ajalla 49,00. Pitkässä viestissä hän juoksi ankkuriosuuden Yhdysvaltojen kultajoukkueessa. hän voitti 400 metriä ja oli 200 metrillä toinen. Lisäksi hän voitti maansa mestaruuden 400 metrillä. Daegun MM-kilpailuissa 2011 hän sijoittui 400 metrillä seitsemänneksi ajalla 51,32. 4×400 metrin viestissä hän juoksi aloitusosuuden maailmanmestaruuden voittaneessa Yhdysvaltain joukkueessa. Istanbulin sisäratojen MM-kilpailuissa 2012 hän voitti 400 metrin maailmanmestaruuden ajalla 50,79 ja sai hopeaa 4 × 400 metrin viestissä.. Hän voitti myös sisäratojen Yhdysvaltojen-mestaruuden 400 metrillä.


title: Sanya Richards-Ross

text: Richards-Ross voitti 2012 maansa olympiakarsinnoissa 400 metriä. Lontoon olympialaisissa hän voitti 400 metrillä kultaa ajalla 49,55. 4 × 400 metrin viestissä hän juoksi ankkuriosuuden Yhdysvaltojen kultajoukkueessa. 200 metrillä hän sijoittui viidenneksi. Hän saavutti IAAF World Relays -kilpailuissa kultaa 4 × 400 metrin viestissä 2014 ja hopeaa sekamatkaviestissä (1 200 m + 400 m + 800 m + 1 600 m) 2015. Pekingin MM-kilpailuissa 2015 hän sai hopeaa 4 × 400 metrin viestissä.


title: Sanya Richards-Ross

text: 2016 olympiakarsinnoissa hän loukkasi kinnerjänteensä ja vamma pakotti hänet lopettamaan uransa.


title: Jo-Anne Knowles

text: Jo-Anne Knowles (s. 1971 Oldham) on englantilainen näyttelijä. Tällä hetkellä hän näyttelee Mia Perrya televisiosarjassa "The Bill". Aiemmin hän on esiintynyt muun muassa sarjoissa "Emmerdale" ja "Holby Cityn sairaala". "Kymppikerhossa" (2003–2005) hän oli Janis Steelen roolissa. Hän on myös näytellyt Mina Van Helsingin roolia nuortensarjassa Teinidracula (2007–2008).


title: Nicklas Bäckström

text: Lars Nicklas Bäckström (s. 23. marraskuuta 1987 Gävle, Ruotsi) on ruotsalainen jääkiekkoilija ja Stanley Cup voittaja, joka edustaa NHL-liigassa pelaavaa Washington Capitalsia.


title: Nicklas Bäckström

text: Bäckströmin kasvattajaseura on Valbo. Ammattilaisuransa hän aloitti kaudella 2004–2005 Ruotsin Elitserienin Brynäsissä. NHL:ään Bäckströmin varasi Washington Capitals vuoden varaustilaisuuden ensimmäisellä kierroksella numerolla neljä. Varauksen aikaan hän oli viidenneksi korkeimmalla numerolla . Kolmen Brynäs-kauden jälkeen Bäckström siirtyi Washingtoniin kesällä 2007. Bäckström aloitti Capitals-uransa komeilla pisteillä 14+55 ja oli Capitalsin toiseksi paras pistemies Aleksandr Ovetškinin jälkeen. Bäckström pääsi myös pelaamaan tulokaskaudellaan playoffeja, mutta Philadelphia Flyers tiputti Washingtonin voitoin 4–3 ensimmäisellä kierroksella. Toisella kaudellaan Bäckström vain nosti pistetilastojaan tehden runkosarjassa tehot 22+66. Osittain siihen vaikutti myös pääseminen samaan ketjuun Aleksandr Ovetškinin kanssa, mutta Bäckströmin loistavat kiekonkäsittelytaidot ja syötöt oltiin huomattu jo ensimmäisellä kaudella. Washington pääsi jälleen playoffeihin ja Bäckström keräsi kelpo tehot 3+12 14 ottelussa. Kolmannella kaudellaan Bäckström jälleen nosti pistetilastojaan merkittävästi. Hänestä tuli vasta toinen pelaaja Capitals-historiassa, joka on tehnyt kauden aikana 30 maalia ja 60 syöttöä. Bäckström päätti runkosarjan komeilla lukemilla 33+68. Washington pelasi jälleen playoffeissa, mutta joukkue putosi katastrofaalisesti Montreal Canadiensia vastaan voitoin 4–3. Bäckström teki Montrealia vastaan uransa ensimmäisen playoff-hattutempun.


title: Nicklas Bäckström

text: Ensimmäisen ottelunsa Ruotsin maajoukkueessa Bäckström pelasi 6. huhtikuuta 2006 Norjaa vastaan. Myöhemmin samana keväänä hän oli mukana voittamassa maailmanmestaruutta Latvian MM-kilpailuissa. Bäckström pelasi turnauksen neljä viimeistä ottelua ja nostettiin suoraan ykkösketjuun Henrik Zetterbergin ja Johan Franzénin rinnalle. Hänestä tuli näin 18 vuoden ja kuuden kuukauden ikäisenä nuorin Ruotsia maailmanmestaruuskilpailuissa edustanut pelaaja ja samalla nuorin ruotsalainen maailmanmestari.


title: Nicklas Bäckström

text: Bäckström oli mukana Ruotsin maajoukkueessa Sotšin olympialaisissa 2014. Hänet suljettiin kuitenkin kilpailusta, kun hän antoi positiivisen dopingnäytteen turnauksen aikana. Bäckströmin mukaan näytteestä löytynyt pseudoefedriini oli peräisin hänen vuosia käyttämästään allergialääkkeestä. KOK:n päätöksellä hän sai kuitenkin Ruotsin saavuttaman hopeamitalin. Olympiakomitea oli ilmoittanut aiemmin keväällä, että rike olisi sisältänyt riittävät perustelut rangaistukselle. KOK kuitenkin myönsi mitalin Bäckströmille hänen yhteistyönsä ja maajoukkueen lääkärin osallisuuden seurauksena. Mitali annettiin Ruotsin jääkiekkoliiton haltuun. Bäckström edusti myös Ruotsia World Cupissa vuonna 2016, tuolloin Ruotsi putosi välieriässä Euroopan yhdistelmäjoukkueelle numeroin 3–2. Bäckström oli myös voittamassa mm kultaa vuonna 2017 jolloin hän teki muun muassa ratkaisevan rankkari osuman Kanadaa vastaan.


title: Nicklas Bäckström

text: Bäckströmin isä Anders Bäckström on entinen jääkiekkoilija, joka pelasi koko kymmenen kautta kestäneen uransa Brynäsissä. Myös hänen vanhempi veljensä Kristoffer Bäckström on jääkiekkoilija. Bäckströmin äiti Catrin Bäckström on syntynyt Suomessa ja pelannut käsipalloa Ruotsissa ja Suomessa.


title: Elements Pt. 1

text: Elements Pt. 1 on Stratovariuksen Nuclear Blastilla julkaisema albumi vuodelta 2003. Albumilla on mukana myös kuoro ja Joensuun kaupunginorkesteri.


title: Elements Pt. 1

text:
Sävellykset ja sanoitukset: Timo Tolkki, ellei toisin mainita.
Rajoitetun painoksen bonus-cd:


title: Melukylän lapset

text: Melukylän lapset -kirjasarjan () on luonut ruotsalainen Astrid Lindgren.


title: Melukylän lapset

text:
Melukylän lapset kertoo pienestä kylästä Etelä-Ruotsissa. Tarinan kylässä on kolme tilaa.
Välitalossa asuu Liisa ja hänen veljensä Saku ja Naku. Ylätalossa asuvat sisarukset Riitta ja Anna. Alatalossa taas Olli ja hänen pikkusiskonsa Kersti.


title: Melukylän lapset

text: Astrid Lindgren kertoo kirjoissa monia tarinoita omasta lapsuudestaan.


title: Max Ernst

text: Max Ernst (2. huhtikuuta 1891 – 1. huhtikuuta 1976) oli saksalainen dadaisti ja surrealisti.


title: Max Ernst

text: Max Ernst syntyi Brühlissä, Saksassa. Hän aloitti filosofian opinnot vuonna 1910 Bonnin yliopistossa, mutta jätti kurssit pian.


title: Max Ernst

text: Ensimmäisen maailmansodan jälkeen — Saksan armeijassa palveltuaan — Ernstin mieli oli täynnä uusia ideoita, ja vuonna 1918 hän perusti Kölnissä, yhdessä sosiaaliaktivisti Johannes Theodor Baargeldin (taiteilijanimeltään Alfred Grünweld) kanssa dadaryhmän, joka hajosi vuonna 1922 Ernstin muuttaessa Pariisin Montparnasseen.


title: Max Ernst

text: Ernst loi ensimmäiset taideteoksensa vuonna 1919, vieraillessaan saksalais-sveitsiläisen taidemaalarin Paul Kleen luona. Hän meni samana vuonna naimisiin taidehistorioitsija Luise Strausin kanssa — se oli myrskyisä suhde, joka ei kestänyt kauan. Luise Straus-Ernst kuoli vuosia myöhemmin Auschwitzin keskitysleirillä.


title: Max Ernst

text: Vuonna 1925 jatkuvasti kokeilullinen Max Ernst keksi frottage-maalaustekniikan ("ransk." frotter, hieroa), joka on kankaan jynssäämistä lyijykynällä tai vastaavalla kuluneen pinnan päällä. Seuraavana vuonna hän suunnitteli yhdessä espanjalaisen taiteilijan Joan Mirón kanssa muotoiluja Sergei Djagileville. Mirón kanssa Ernst kehitti grattage-tekniikan, jolla surrealistit raapivat maalia pois maalauskankaasta.


title: Max Ernst

text: Vuonna 1926 Ernst herätti huomiota maalauksellaan ”The Virgin Spanking The Christ Child Before Three Witnessess: André Breton, Paul Éluard and The Painter” (Neitsyt läimäyttelee Kristus-lasta kolmen todistajan — André Bretonin, Paul Éluardin ja Maalaajan — edessä). Hän oli Montparnassessa keskeisessä osassa, kun Breton halusi sulkea Ernstin ystävän, surrealistirunoilija Éluardin taiteilijapiirin ulkopuolelle. 1927 hän meni naimisiin Marie-Berthe Aurenchen kanssa. Ernstin suhteen Aurencheen on spekuloitu olleen inspiraationa hänen sen vuoden maalausten eroottispainotteisuudelle.


title: Max Ernst

text: Vuonna 1934 Ernst aloitti kuvanveiston ja vietti aikaa sveitsiläisen kuvanveistäjän Alberto Giacomettin kanssa.


title: Max Ernst

text: Vuonna 1937 Max Ernst tapasi Lontoossa Leonora Carringtonin. Heidän välilleen kehittyi suhde, ja Ernst erosi vaimostaan heidän palatessa Pariisiin yhdessä. Uusi pari työskenteli yhdessä, toisiaan tukien kunnes toinen maailmansota alkoi. Ernst lähti sotaa pakoon Yhdysvaltoihin, minne hän pääsi yhdessä Peggy Guggenheimin kanssa vuonna 1941 yhdysvaltalaisen journalistin Varien Fryn avulla.


title: Max Ernst

text: Ernstin ja Carringtonin suhde loppui ja Ernst nai Guggenheimin seuraavana vuonna.


title: Max Ernst

text: Muiden sotaa paenneiden taiteilijoiden ja ystäviensä Marcel Duchampin ja Marc Chagallin ohella Ernst auttoi luomaan abstraktia ekspressionismia.


title: Max Ernst

text: Avioliitto Guggenheimin kanssa ei kestänyt, ja lokakuussa 1946 Ernst meni naimisiin yhdysvaltalaisen taidemaalarin Dorothea Tanningin kanssa tuplavihkiseremoniassa, jonka toinen pari oli Man Ray ja Juliet Browner, Kalifornian Beverly Hillsissä.


title: Max Ernst

text: Ernst pysytteli pääosin Yhdysvalloissa, asuen Arizonan Sedonassa, ja kirjoitti vuonna 1948 tutkielman ”Beyond Painting”. Julkisuuden myötä hän alkoi menestyä myös taloudellisesti.


title: Max Ernst

text: Vuonna 1953 hän ja Tanning muuttivat pieneen kylään Etelä-Ranskassa, missä he jatkoivat työskentelyä. Pariisin "Galeries Nationales du Grand-Palais" julkaisi täydellisen katalogin hänen töistä.


title: Max Ernst

text: Max Ernst kuoli 1. huhtikuuta 1976 Pariisissa Ranskassa. Hänet haudattiin Père-Lachaisen hautuumaalle.


title: Max Ernst

text: Ernstin viehtymys lintuihin näkyi hänen työssään. Maalauksissa esiintyi silloin tällöin hänen lintu-"alter egonsa", jota hän kutsui Loplopiksi, ja jonka hän sanoi olevan jatketta hänen lapsuudelle, jolloin hän ei ymmärtänyt eroa ihmisten ja lintujen välillä — Ernstin sisko oli syntynyt juuri hänen lintunsa kuoleman jälkeen. Loplop esiintyi myös muiden taiteilijoiden kollaasitöissä.


title: Kääpiökerttu

text: Kääpiökerttu ("Curruca nana") on pienikokoinen kerttuihin lukeutuva varpuslintu.


title: Kääpiökerttu

text: Linnun pituus on 11–12 cm, paino 10 g ja siipien kärkiväli 14–18 cm. Päältä ruskea ja alta valkea pikkulintu, joka liikkuu matalalla pensaikossa tai maassa. Pyrstön yläpinta on ruosteenruskea ja silmä keltainen.


title: Kääpiökerttu

text: Lähi-idästä Keski-Aasiaan, Pohjois-Afrikassa erillisesiintymiä. Tavattu Suomessa muutamia kertoja.


title: Kääpiökerttu

text: Puoliaavikot ja muut kuivat avomaat, missä vähäisiä pensaikkoja ja ruohomättäitä. Suomessa tavatut ovat viihtyneet rikkaruohostoissa ja pensaikoissa.


title: Kääpiökerttu

text: Pesä on matalalla pensaikossa tai ruohokasvillisuuden varassa. Se on ohuista oksista, ruohonkorsista ja lehdistä rakennettu paksuseinäinen malja, joka on vuorattu ohuilla korsilla ja juurilla. Munia on 4–5. Molemmat emot hautovat.


title: Kääpiökerttu

text: Hyönteissyöjä, syksymmällä vähäisessä määrin myös marjoja ja siemeniä.


title: Rendez-vous ’87

text: Rendez-vous '87 oli helmikuussa 1987 NHL:n tähdistöjoukkueen ja Neuvostoliiton maajoukkueen välillä pelattu kahden ottelun tapahtuma. Québecissa pelatut ottelut korvasivat NHL:n tuonkertaisen . Siitä ajateltiin vuoden 1979 Challenge Cupin seuraajaa. Samalla järjestäjät toivoivat hyvitystä kahdeksan vuotta aiemmin kokemalleen tappiolle. Nopeaan tahtiin pelatusta edeltäjäcupista otettiin oppia sen verran, että ensimmäinen peli pelattiin 9. helmikuuta ja seuraava vasta 13. helmikuuta. Väliin oli mahdutettu erilaista oheisohjelmaa. Isännöivä NHL:n joukkue onnistuikin voittamaan ensimmäisen pelin 4–3, mutta toisessa Neuvostoliitto oli parempi 3–5.


title: Rendez-vous ’87

text: NHL:n joukkueessa näkyvässä roolissa etenkin ensimmäisessä pelissä olivat suomalaiset laitahyökkääjät Jari Kurri ja Esa Tikkanen, jotka pelasivat keskushyökkääjä Wayne Gretzkyn kanssa, kuten seurajoukkueessaan Edmonton Oilersissakin. Gretzky valittiin turnauksen parhaaksi pelaajaksi.


title: Bill Barber

text: William Charles ”Bill” Barber (s. 11. heinäkuuta 1952 Callander, Ontario, Kanada) on entinen kanadalainen jääkiekkoilija, joka pelasi Philadelphia Flyersissa National Hockey League -liigassa vuosina 1972–1984. Osana kuulua LCB-ketjua (Leach, Clarke, Barber) Barber auttoi seuraa voittamaan kaksi Stanley Cupia vuosina 1974 ja 1975. Vuonna 1990 hänet otettiin Hockey Hall of Famen jäseneksi.


title: Vääpelin kauhu

text: Vääpelin kauhu on Esko Töyrin ohjaama suomalainen elokuva vuodelta 1957. Se jäi kuvaajana pääasiallisen uransa tehneen Töyrin viimeiseksi ohjaukseksi.


title: Vääpelin kauhu

text: Elokuvan on tuottanut Fennada-Filmi, ja se kuuluu yhtiön vuosina 1952–1958 tuottamaan seitsemän sotilasfarssin sarjaan. Spede on siinä yhdessä ensimmäisistä rooleistaan.


title: Vääpelin kauhu

text: Teknikko Olavi Kaukonen saa yllättäen palvelukseenastumismääräyksen, jonka olisi kuulunut saada insinööri "Kautonen". Kautoselta on jäänyt varusmiespalvelus suorittamatta, mutta Kaukonen vanhana sotaveteraanina ihmettelee, miksi hän on saanut kutsun. Hän lähtee kasarmille selvittämään asiaa. Samaan saapumiserään on sattunut myös "pärinäpoikia", joita kantahenkilökunta katselee tyytymättömänä, mutta toteaa heidänkin väessä oppivan tavoille.


title: Vääpelin kauhu

text: Jatkossa edetään tuttujen sotilasfarssien kaavojen mukaan, ja juoneen on lisätty Kaukosen ja Liisan välille annos romantiikkaa. Välillä esitetään ajan henkeen kuuluvaa rock-musiikkia. Kaukosen poistuttua luvatta yksiköstään oikea Kautonen haetaan kotoaan varuskuntaan ja sekaannus selvitetään. Kaukonen kertoo olevansa sotaveteraani ja kertoo terveisensä Itä-Karjalasta. Muiden alokkaiden jäädessä suorittamaan palvelustaan Kaukonen lähtee kotimatkalle.


title: Vääpelin kauhu

text: Vaikka aikalaisarvioissa alkoi jo olla kyllästymistä sotilasfarsseihin, saa tämä elokuva kiitostakin, ja sitä jopa pidettiin siihenastisista sotilasfarsseista parhaana. Kaikki eivät pitäneet siitä, esimerkiksi Juha Nevalainen (Ilta-Sanomat) luonnehtii: "Kevyt kuin valtion kukkaro ja suruton kuin poliitikon omatunto."


title: Vääpelin kauhu

text: Erään myöhemmän kriitikon mukaan elokuvassa on avointa asennekasvatusta. Toinen näkee siinä tarkasteltavan sodan käyneen sukupolven ja elokuvan tekoajan nykynuorison välistä kuilua, mutta kriitikko katsoo, että yhteiskunnallinen ajattelu ei yllä pitkälle. Hauskimpana kohtauksena pidetään jaksoa, jossa tanssitaan rokkia.


title: Viitatiainen

text: Viitatiainen ("Poecile palustris") on pieni tiaisiin kuuluva varpuslintu.


title: Viitatiainen

text: Viitatiaisen pituus on 12–13 cm ja paino 11–12 g. Se muistuttaa suuresti hömötiaista. Siiven päällä ei kuitenkaan erotu vaaleaa panelia, ja viitatiaisen päälaki on kiiltävänmusta, kun hömötiaisella se on himmeänmusta. Ääni on erilainen: iskevä ”pitsjä” tai pitempi tiititys. Myös laulu poikkeaa hömötiaisen laulusta. Sukupuolet ovat samanvärisiä.


title: Viitatiainen

text: Euroopan vanhin rengastettu viitatiainen on ollut ruotsalainen, vähintään 11 vuoden 11 kuukauden ikäinen yksilö.


title: Viitatiainen

text: Pesii suurimmassa osassa Eurooppaa, Suomi ja pääosa Espanjaa pois lukien. Toinen alalaji pesii Kaukoidässä. Euroopan kanta on 6,1–12 miljoonaa yksilöä ja lajin kanta on elinvoimainen. Tavataan Suomessa nykyisin vuosittain, mutta ei pesi ainakaan säännöllisesti. Pesii melko yleisenä jo Virossa ja Etelä-Ruotsissa.


title: Viitatiainen

text: Kosteat lehti- ja sekametsät, soiden reunat, puutarhat ja puistot.


title: Viitatiainen

text: Pesä on kolossa tai pöntössä. Munia on tavallisesti 7–9. Naaras hautoo noin 13 päivää. Poikaset ovat lentokykyisiä 17–18 päivän ikäisinä.


title: Viitatiainen

text: Kesällä pääasiassa hyönteiset ja muut pienet selkärangattomat. Muina vuodenaikoina myös erilaiset siemenet, marjat ja hedelmät. Kerää ahkerasti talvivarastoja.


title: Delloreen Ennis-London

text: Delloreen Ennis-London (s. 5. maaliskuuta 1975) on jamaikalainen pika-aitajuoksija.


title: Delloreen Ennis-London

text: Ennis-London kilpaili 1992 yleisurheilun nuorten MM-kisoissa Soulissa karsiutuen 100 metrin aitajuoksun välierissä ajalla 13,81. Vuonna 1999 hän paransi ennätystään vuoden aikana puoli sekuntia. Sevillan MM-kisoissa samana vuonna hän oli seitsemäs ajalla 12,87. Hän juoksi Sydneyn olympialaisissa 2000 neljänneksi ajalla 12,80 ja oli saman vuoden GP-finaalin kolmas. Vuonna 2004 Ennis-London karsiutui Budapestin sisäratojen MM-kisoissa 60 metrin aitojen välierissä ajalla 7,97. Ateenan olympialaisissa hän karsiutui 100 metrin aitojen välierissä ajalla 12,60 ja sijoittui saman vuoden kolmanneksi.


title: Delloreen Ennis-London

text: Ennis-London voitti ensimmäisen arvokisamitalinsa Helsingin MM-kisoissa 2005, kun hän juoksi 100 metrin aitojen hopealle ajalla 12,76. Myöhemmin samana vuonna hän oli kolmas ajallaan 12,57. Hän voitti seuraavana vuonna pronssia Kansainyhteisön kisoissa. Osakan MM-kisoissa 2007 hän voitti pronssia ennätysajallaan 12,50, myöhemmin samana vuonna hän juoksi niin ikään kolmanneksi. Pekingin olympialaisissa 2008 hän juoksi viidenneksi. Berliinin MM-kilpailuissa 2009 hän sijoittui pronssille ajalla 12,55.


title: CoRoT

text: CoRoT on Ranskan avaruusjärjestön (CNES) tiedesatelliitti, joka kartoittaa tähtitaivasta ja etsii eksoplaneettoja. Satelliitin nimi on akronyymi sanoista ""Co"nvection, "Ro"tation et "T"ransits planétaires". Satelliitin suunnittelun aloitti Saint-Malon tekemä tutkimus vuonna 1993. Satelliitin toteutukseen osallistuvat Ranskan lisäksi Espanja, Brasilia, Saksa ja Belgia. Euroopan avaruusjärjestö teki satelliitin ionimoottoreiden testauksen.


title: CoRoT

text: Satelliitti laukaistiin 27. joulukuuta 2006 kello 15:23 CET Baikonurin kosmodromilta Sojuz-Fregat-kantoraketilla. CoRoT kiertää Maata polaariradalla, jonka korkeus on 827 kilometriä.


title: CoRoT

text: CoRoT'n tehtävä on tutkia tähtien valossa tapahtuvia muutoksia. Eniten julkisuutta saanut osa CoRoT'n tutkimuskohteista on eksoplaneettojen aiheuttamien ylikulkujen aiheuttamat tähden himmenemiset. Se kykenee kuitenkin havaitsemaan myös tähdenjäristyksissä syntyvien akustisten aaltojen aiheuttamia kirkkaudenmuutoksia ja näin tuottamaan tietoa tähtien sisäisestä rakenteesta. Samalla saadaan määritettyä tarkasti myös tähtien massoja ja kemiallisia koostumuksia. Astroseismologia olikin satelliitin alkuperäinen tehtävänkuva, kun sen suunnittelu aloitettiin ennen ensimmäisten eksoplaneettojen löytymistä.


title: CoRoT

text: CoRoT'n ilmoitettiin löytäneen ensimmäisen eksoplaneettansa CoRoT-1b:n 3. toukokuuta 2007 ja toinen planeettalöytö CoRoT-2b julkaistiin samana vuonna 20. joulukuuta. Toukokuussa 2008 ilmoitettiin kahdesta uudesta planeettalöydöstä (CoRoT-4b ja CoRoT-5b) sekä noin 20 Jupiterin massaisen ruskean kääpiötähden (CoRoT-3b) löytymisestä. Helmikuussa 2009 julkaistiin tieto CoRoT-6b:n ja CoRoT-7b:n löytymisestä. Näistä jälkimmäinen on läpimitaltaan korkeintaan kahden Maapallon kokoinen planeetta, joka kiertää äärimmäisen lähellä keskustähteään.


title: CoRoT

text: Satelliitin havaintolaitteiden on raportoitu toimivan merkittävästi suunniteltua paremmin ja tulevaisuudessa CoRoT tullee ennakko-odotuksista poiketen havaitsemaan jopa lähes Maan kokoluokkaa olevia planeettoja.


title: Heinrich Cornelius Agrippa

text: Heinrich Cornelius Agrippa von Nettesheim (14. syyskuuta 1486 Köln – 18. helmikuuta 1535 Grenoble) oli saksalainen alkemisti, astrologi ja okkultisti.


title: Heinrich Cornelius Agrippa

text: Agrippa luennoi 1500-luvun alussa Dôlen yliopistossa Ranskassa Johann Reuchlinin teosten pohjalta, minkä takia hänet julistettiin harhaoppiseksi. Hän vietti vaeltelevaa elämää Saksassa, Ranskassa ja Italiassa, työskenteli teologina, lääkärinä, lainoppineena ja palkkasoturina, ja työsti kirjoituksiaan jopa vuosikymmenten ajan. Agrippa mainitaan Mary Shelleyn "Frankenstein"-kirjassa ja novellissa "The Mortal Immortal".


title: Heinrich Cornelius Agrippa

text: Agrippan tunnetuin teos "De occulta philosophia sive de magia" käsittelee magiaa. Sen mukaan magian voimana ei ole paholainen tai noituus, vaan ihmisen omat, toistaiseksi tuntemattomat kyvyt. Hän aloitti tämän tutkielman jo Dolessa, mutta julkaisi sen vasta vuosina 1531–1533. Myöhemmin kirjoitettu teos "De incertitudine et vanitate scientiarum" ilmestyi jo vuonna 1527. Se oli skeptinen satiiri tieteen tilasta ja vaikutti syvästi myöhempiin ajattelijoihin kuten Michel de Montaigne, René Descartes ja Johann Wolfgang von Goethe. Alkuteoksesta on säilynyt vain katkelmia.


title: The Dead 60s

text: The Dead 60s on Liverpoolista, Englannista kotoisin oleva rockyhtye. Yhtyeen alkuperäinen nimi oli Resthouse, sittemmin nimeksi tuli Pinhole. Nykyinen nimi on ollut käytössä vuodesta 2003.


title: The Dead 60s

text: Yhtyeen musiikkia luonnehditaan punk rockin, skan ja reggaen sekoitukseksi ja heitä on usein verrattu The Clashiin ja The Specialsiin. Vaikutteita on myös The Gang of Fourilta ja King Tubbylta.


title: The Dead 60s

text: Yhtyeen pääsolistina ja kitaristina on Matt McManamon, uruissa ja toisena kitaristina on Ben Gordon. Kakkossolistina ja basistina on Charlie Turner ja rumpalina Bryan Johnson.


title: The Dead 60s

text: The Dead 60sillä oli useita kiertueita Yhdysvalloissa vuonna 2005, ja heidän piti avata "The Other Stage" konsertti Glastonburyssa 24. heinäkuuta samana vuonna. Ennen esitystä salama osui lavalle ja esitys jouduttiin peruuttamaan.


title: The Dead 60s

text: The Dead 60sin kappale "Riot Radio" löytyy vuoden 2005 konsolipeliltä Burnout Revenge. Vuoden 2006 Driver Parallel Lines -pelissä soi yhtyeen kappale "A Different Age".


title: Karjaanjoen vesistö

text: Karjaanjoen vesistö (vesistöaluetunnus 23) on Suomessa vesistöalue, jonka laskujoki Karjaanjoki laskee Suomenlahden Pohjanpitäjänlahteen. Vesistö sijaitsee läntisellä Uudellamaalla, Lohjanharjun länsipuolella. Siihen kuuluvat Hiidenvesi, Lohjanjärvi ja joukko pienempiä järviä. Vesistö saa alkunsa Salpausselän harjualueen lähteistä lähtevistä kirkkaista latvapuroista, joiden vesi kertyy lopulta Lohjanjärveen. Lohjanjärvi puolestaan laskee Mustionjokea pitkin Pohjanpitäjänlahteen. Vesistöalueen pinta-ala on 2 045,81 neliökilometriä. Alueen järvisyys on 12,18 %.


title: Karjaanjoen vesistö

text: Vesistöalueen kolmannessa jakovaiheessa on seuraavat alueet tai valuma-alueet :


title: Karjaanjoen vesistö

text: Hiidenvesi laskee Lohjanjärven Maikkalanselkään pohjoisesta Väänteenjoen kautta. Hiidenveteen laskevia huomattavimpia vesireittejä ovat koillisesta Vihtijärvestä alkunsa saava Vihtijoki ja Lopelta Kerityn ja Punelian järvistä alkunsa saava Vanjoen ja sen latvahaarojen muodostama vesireitti. Tämän reitin sivuhaaroja ovat muun muassa Tammelan, Karkkilan ja Lopen rajalta Onkimaanjärvestä alkunsa saava Nuijajoki ja Karkkilan Vaskijärveltä alkunsa saava Vaskijoki.


title: Karjaanjoen vesistö

text: Toinen huomattava Lohjanjärveen laskeva vesireitti muodostuu niin ikään Lohjanjärven Maikkalanselkään laskevasta Nummenjoen ja Pusulanjoen vesistöalueesta. Sen itäisempi haara muodostuu Pusulanjoen ja läntisempi Nummenjoen vesireitistä, ja näiden yhdyttyä Nummella kuivatun Hyvelänjärven kohdalla joki esiintyy kartoissa muun muassa nimillä Nummenjoki, Sitarlanjoki ja Häntäjoki.


title: Karjaanjoen vesistö

text: Nummenjoen muodostaman reitin haaran keskusjärvi on Nummen Pitkäjärvi. Siihen laskee pohjoisesta Somerojoki eli Sikanoja eli Pitkiönjoki, joka saa alkunsa Somerniemen Oinasjärvestä. Tähän laskee pohjoisesta Somerniemen ja Pusulan rajalta Arimaa, johon laskee joukko pikkujärviä Pusulasta ja Somerniemeltä. Lännestä Pitkiönjoen reittiin yhtyvät Mätikönojan, Kivanojan ja Ropakonjoen vesireitit pienine latvajärvineen. Etelästä Nummen pitkäjärveen laskee Hämjoki, joka tuo vesiä Sammatin pohjoisosasta muiden muassa Haarjärvestä, Valkjärvestä ja Iso- ja Vähä Ruokjärvestä.


title: Karjaanjoen vesistö

text: Pusulanjoen vesireitin ylin järvi on Heinjärvi Somerniemellä ja sen alapuolisia järviä karun Tammelan ylängön reunoilla muiden muassa Salovesi, Saarijärvi, Antiainen, Saukonpää, Jäljänjärvi ja Kolmperse, jotka laskevat Vahermanjärven ja Tarkeelanjärven kautta Pusulanjokeen. Räpsänjoen kautta Pusulanjokeen laskee myös Tämäkohtu Pusulan ja Karkkilan rajalta. Pusulan Kirkonkylän luona Pusulanjoki laskee Pusulanjärveen eli Jäämäjärveen, johon idästä laskee muun muassa Pusulan Rausjärvestä vesiä tuova Hirvijoki. Pusulanjärvestä etelään joki jatkuu Pusulanjokena kunnes yhtyy Nummenjokeen, johon vielä laskee koillisesta Koisjärvi ennen kuin joki laskee Lohjanjärven Maikkalanselkään Sitarlanjoen nimellä.


title: Karjaanjoen vesistö

text:
Pienempiä Lohjanjärveen laskevia vesireittejä ovat Karstunlahteen pohjoisesta laskeva Karstunjoki, joka tuo vesiä Kirmusjärvestä Sammatista ja Valkerpyynjärvestä Nummelta, sekä järven lounaiskulmassa Karjalohjalla Hauraveden lahteen laskeva Hotopohjanoja, joka on Karjalohjan Puujärven lasku-uoma.
Karjaanjoen vesistön laskuväylä eli Mustionjoki on padottu: sen varrella sijaitsee neljä vesivoimalaa.


title: Transworld Skateboarding

text: Transworld Skateboarding (TWS) on yhdysvaltalainen rullalautailun erikoislehti. Se ilmestyy kerran kuussa. Transworld Skateboarding sisältää artikkeleita, matkareportaaseja, kuvia, haastatteluja, kilpailuja, alan mainoksia ja muuta materiaalia.


title: Helmikanat

text: Helmikanat ("Numididae") on kanalintujen heimo. Siihen kuuluu kuusi lajia, jotka jaetaan neljään sukuun. Ne elävät kaikki Afrikassa, syövät siemeniä ja pesivät maassa. Helmikanojen tanakka vartalonmuoto muistuttaa peltopyytä, mutta niiden pää on kalju. Suomenkielisen nimensä heimo on saanut pilkullisesta höyhenpeitteestä. Keski-Euroopassa helmikanoja kasvatetaan ja käytetään ravinnoksi.


title: Lashinda Demus

text: Lashinda Demus (s. 10. maaliskuuta 1983 Inglewood, Kalifornia) on yhdysvaltalainen 400 metrin aitajuoksija.


title: Lashinda Demus

text: Demus voitti Pan-Amerikan alle 20-vuotiaiden mestaruuden 1999. Vuonna 2002 hän voitti alle 20-vuotiaiden maailmanmestaruuden 400 metrin aidoissa Kingstonissa ajalla 54,70. Hän voitti samana vuonna myös Yhdysvaltain nuorten mestaruuden ja NCAA-mestaruuden. Hän osallistui 2004 Ateenan olympialaisiin, mutta karsiutui välierissä ajallaan 54,32. Vuonna 2005 Demus voitti maansa mestaruuden ja MM-hopeaa Helsingin MM-kisoissa ajalla 53,27. Kauden lopussa hän juoksi ensimmäiseksi. Hän voitti maansa mestaruuden ja myös vuonna 2006. Saman vuoden yleisurheilun maailmancupissa hän oli toinen.


title: Lashinda Demus

text: Demus voitti Yhdysvaltojen-mestaruuden 2009. Berliinin MM-kilpailuissa hän sai hopeaa ajalla 52,96. 4 × 400 metrin viestissä hän juoksi kolmannen osuuden Yhdysvaltojen voittaessa maailmanmestaruuden ajalla 3.17,83. Hän voitti kotimaansa mestaruuden jälleen 2011. Daegun MM-kilpailuissa 2011 Demus voitti maailmanmestaruuden 400 metrin aitajuoksussa Yhdysvaltain ennätyksellä ja kautta aikain kolmanneksi parhaalla ajalla 52,47.


title: Lashinda Demus

text: Demus voitti 400 metrin aitajuoksun Yhdysvaltojen olympiakarsinnoissa 2012. Lontoon olympialaisissa hän sai hopeaa ajalla 52,77. Moskovan maailmanmestaruuskilpailuissa 2013 Demus saavutti pronssia 400 metrin aitajuoksussa ajalla 54,27.


title: Oppidum

text: Oppidum merkitsi alun perin itaalisen asutuskeskuksen linnoitettua osaa. Useimmat oppidumit olivat entisiä linnavuoria. Nimitys yleistyi myöhemmin merkitsemään pienehköjä kaupunkimaisia asutuskeskuksia, jotka olivat vaatimattomampia kuin urbs. Rooman valtakunnassa nimitystä käytettiin yleensä Italian ulkopuolella sijainneista läntisen maailman kaupunkikeskuksista. Oppidumeja oli etenkin Galliassa.


title: Pallopeli

text: Pallopeli on urheilupeli, jossa pelivälineenä käytetään palloa. Jotkin pelit kuten jääkiekko ja sulkapallo lasketaan yleensä myös kuuluviksi pallopeleihin, vaikkei niitä pelata pallon muotoisella pelivälineellä. Pelaajia voi olla kaksi tai useampia; usein pelissä on kaksi toisiaan vastaan pelaavaa joukkuetta.


title: Pallopeli

text: Pelejä voidaan ryhmitellä invaasio-/maalipeleihin (koripallo, jalkapallo), verkko- ja seinäpeleihin (tennis, squash), lyönti- ja kotiutuspeleihin (pesäpallo) sekä tarkkuspeleihin (golf).


title: Pallopeli

text: Pelit voidaan luokitella myös pelivälineen ja toimintatavan mukaan seuraavasti:


title: Lucky Luciano

text: Charles “Lucky“ Luciano (alun p. Salvatore Lucania) (24. marraskuuta 1897 Lercara Friddi, Sisilia, Italia – 26. tammikuuta 1962 Napoli, Italia) oli merkittävä amerikanitalialainen gangsteri ja mafioso. Lucianoa pidetään yhtenä järjestäytyneen rikollisuuden isänä ja toisen maailmansodan jälkeisen massiivisen heroiinin salakuljetuksen lisääntymisen organisoijana. FBI vapautti Lucianon vankilasta 1943, jotta tämä käyttäisi suhteitaan Sisiliassa vastarinnan luomiseen saksalaisia vastaan liittoutuneiden suunnitellessa maihinnousua. Tämä onnistuikin, mutta hintana oli mafian vaikutusvallan kasvu koko Italiassa sodan jälkeen. Mussolinin fasistinen poliisi oli poikkeuslakien nojalla onnistunut melkein tuhoamaan ensimmäistä kertaa Italian historian aikana koko mafian.


title: Lucky Luciano

text: Luciano karkotettiin kotimaahansa Italiaan 1946 ja hän kuoli sydänkohtaukseen Napolin lentokentällä 1962.


title: Sytosoli

text: Sytosoli on soluliman nestemäinen osa, joka täyttää hieman yli puolet solun tilavuudesta. Se sisältää entsyymejä ja muita proteiineja sekä niitä koodaavia lähetti-RNA-molekyylejä. Lisäksi sytosoli sisältää ioneja ja aineenvaihduntaan osallistuvia orgaanisia molekyylejä, esimerkiksi aineenvaihduntatuotteita ja koentsyymejä. Monet kemialliset reaktiot, kuten proteiinisynteesi ja glykolyysi, tapahtuvat sytosolissa.


title: Sytosoli

text: Sytosolin proteiinipitoisuus on suuri, noin 15–30 %. Monet sytosolin proteiineista ovat solun aineenvaihduntaan osallistuvia entsyymejä. Muut sytosolin proteiinit ovat soluelinten ja solun tukirangan ainesosia. Sytosoli on lisäksi täynnä erilaisia molekyylejä sekä liukenemattomia hiukkasia ja pisaroita. Liukenemattomat hiukkaset ovat ravintoaineita, jotka solu on ottanut solunulkoisesta nesteestä tai tuottanut itse. Esimerkiksi maksasoluissa on glykogeenijyväsiä ja rasvasoluissa rasvapisaroita. Liukenemattomien hiukkasten määrä vaihtelee solun tyypistä riippuen. Sytosoli pyrkii pitämään pH:n lähellä 7:ää. Sytosolin K- ionipitoisuus on huomattavasti suurempi kuin Na-pitoisuus.


title: The Minus 5

text: The Minus 5 on yhdysvaltalainen rockyhtye, jossa ovat soittaneet mm. Peter Buck, Scott McCaughey ja Bill Rieflin.


title: The Minus 5

text: Vuonna 2006 yhtyeen typistetty kokoonpano konsertoi Robyn Hitchcockin taustayhtyeenä nimellä The Minus 3, sekä myöhemmin nimellä The Venus 3 Hitchcockin levyillä Olé! Tarantula ja Goodnight Oslo.


title: Järvenpään tanssikeskus

text: Järvenpään tanssikeskus oli Järvenpään Pajalan kaupunginosassa sijaitseva tanssilava. Se oli ollut yksityinen tanssin harrastajien koulutus- ja tanssipaikka. Avajaisilta oli 16. syyskuuta 2006. Paikka oli vanha ikkunaton teollisuuskiinteistö, jonka yhteyteen oli rakennettu kahvilatila.


title: Järvenpään tanssikeskus

text: Syksystä 2010 alkaen Järvenpään tanssikeskuksen tanssit siirtyivät Tanssikeskus Koskenrantaan joka on myös lopettanut toimintansa.


title: Kuopion tiedepuisto

text: Kuopion tiedepuisto (Kuopio Science Park) sijaitsee Kuopiossa Savilahden kaupunginosassa. Korkeakoulujen ja yliopistosairaalan ohella tiedepuistossa toimii myös lukuisia sektoritutkimuslaitoksia. Technopolis Kuopion tiloissa toimii puolestaan pääosin ICT-alalla toimivia pk-yrityksiä, joskin myös osa korkeakoulujen ja tutkimuslaitosten toiminnoista sijoittuu sinne.


title: Kuopion tiedepuisto

text: Tiedepuisto on seudulle on varsin merkittävä, sillä suuri osa Kuopion työpaikoista (yhteensä 45 000, 1.1.2008), sekä vienti- ja kansainvälisistä yrityksistä sijaitsee siellä. Lisäksi alueella opiskelee noin 7 000 korkeakouluopiskelijaa, jatkossa jopa 10 000.


title: Kuopion tiedepuisto

text: Tiedepuiston tulevaisuuden laajenemissuunnat ovat Innoteknian alueella moottoritien ja rautatien välissä, ydinkeskustassa tai Suomen Yliopistokiinteistöt Oy:n omistamalla kampuksella, jonne Savonia-ammattikorkeakoulu on jo suunnitellut siirtävänsä kaikki Kuopion toimintonsa. Kampuksen täydennysrakentamiseen liittyy myös asuntorakentamista 2 000–6 000 asukkaalle valitusta toteutusmallista riippuen.


title: Tim Allen

text: Tim Allen (oikealta nimeltään Timothy Allen Dick) (s. 13. kesäkuuta 1953) on yhdysvaltalainen näyttelijä, joka tunnetaan ehkä parhaiten tilannekomediasarjasta "Koti kuntoon" sekä roolistaan "Toy Story" -elokuvissa.


title: Tim Allen

text: Tim Allen oli vain 11-vuotias, kun hänen isänsä Gerald M. Dick kuoli auto-onnettomuudessa. Kaksi vuotta myöhemmin hänen äitinsä Martha Katherine meni uusiin naimisiin entisen kouluihastuksensa kanssa ja Tim muutti viiden sisaruksensa kanssa Denveristä Michiganin Birminghamiin. Uusioperheessä oli yhteensä yhdeksän lasta. Allen kävi Ernest W. Seaholmin high schoolin Birminghamissa ja opiskeli sitten Länsi-Michiganin yliopistossa Kalamazoossa.